title: ইয়ান জনসন

text: নিয়মিত অধিনায়ক লিন্ডসে হ্যাসেটের অবসরগ্রহণের কারণে তিনি অস্ট্রেলিয়া দলের অধিনায়ক হিসেবে মনোনীত হন। কিন্তু এ মনোনয়নটি গ্রহণযোগ্যতা পায়নি। তাঁর কিছু দলীয় সঙ্গী ও সমর্থকগণ মনে করেছিলেন যে, এ পদের জন্য কিথ মিলারই যথোপযুক্ত ছিলেন। অধিনায়ক হিসেবে প্রথম টেস্ট সিরিজে শক্তিশালী ইংল্যান্ড দলের কাছে নিজ দেশে পরাজিত হয় তাঁর দল। ওয়েস্ট ইন্ডিজ সফরে জনসন নিজের কৃতিত্ব তুলে ধরেন। অস্ট্রেলিয়া খুব সহজেই টেস্ট সিরিজ জয় করে। কিন্তু ইংল্যান্ডে অনুষ্ঠিত ১৯৫৬ মৌসুমের অ্যাশেজ সিরিজে পরাজিত হয়। ভারতীয় উপমহাদেশে অস্ট্রেলিয়ার প্রথম টেস্ট সফরের মাধ্যমে জনসনের টেস্ট জীবনের সমাপ্তি ঘটে। ভারতের বিপক্ষে টেস্ট সিরিজ জয়ের পর পাকিস্তানের বিপক্ষে দু’দেশের মধ্যকার অভিষেক টেস্ট সিরিজের একমাত্র টেস্টে অস্ট্রেলিয়া পরাজিত হয়েছিল। অস্ট্রেলিয়ায় ফিরে আসার পর ৩৯ বছর বয়সে সকল স্তরের ক্রিকেট থেকে অবসর নেন তিনি।


title: গম্ভীর সিং মুড়া

text: গম্ভীর সিং মুড়া (১৯৩০- ৯ নভেম্বর ২০০২) একজন ভারতীয় ছৌ নাচ শিল্পী ছিলেন, যিনি তাঁর নৃত্যকুশলতার জন্য ভারত সরকারের নিকট হতে পদ্মশ্রী উপাধি লাভ করেন।


title: গম্ভীর সিং মুড়া

text: গম্ভীর সিং মুড়া ১৯৩০ খ্রিস্টাব্দে ব্রিটিশ ভারতের মানভূম জেলার অন্তর্গত অযোধ্যা পাহাড়ের নিকটস্থ পিটিদিরি নামক একটি গ্রামে ছৌ নৃত্যশিল্পী জিপা সিং মুড়ার কনিষ্ঠ পুত্র রূপে জন্মগ্রহণ করেন। জন্মের পর তাঁর নাম রাখা হয় বাবু সিং। খুব অল্প বয়সে পিতৃহীন গম্ভীরা তাঁর মাতুলালয় পিটিদিরি গ্রামে চৌদ্দ বছর পর্য্যন্ত বসবাস করেন। ১৯৪৩ খ্রিস্টাব্দে তিনি তাঁর পৈতৃক ভিটে চড়িদা গ্রামে চলে যান। এই সময় চড়িদা গ্রামের নিকটস্থ জঙ্গলে বসবাসকারী পশুপাখিদের অঙ্গভঙ্গি অনুকরণ করে তিনি ছৌ নাচের জন্য চাল তৈরী করেন। তিনি সাত গ্রামের গরু চরাতেন এবং গরু চরাতে চরাতে বনে প্রকৃতির অনুষঙ্গ থেকে ঝুমুরের তালিম নেন। তিনি বলতেন তার শিক্ষাগুরু কামধেনু। মানভূমের ঝুমুরিয়া গোলাম মহম্মদ খাঁ'র উদ্যোগে ১৯৪৬ খৃষ্টাব্দে বাঘমুন্ডির রাজদরবারে ছৌ নাচের আসরে মহিষাসুরের ভূমিকায় অভিনয় করে সম্মান অর্জন করেন।


title: গম্ভীর সিং মুড়া

text: ১৯৫৮ খ্রিস্টাব্দের নতুন দিল্লি শহরে অনুষ্ঠিত এশিয়ান গেমস চলাকালীন রাষ্ট্রপতি ভবনে পূর্ব ভারতের লোকনৃত্যের মধ্যে একটি প্রতিযোগিতায় পুরুলিয়া ছৌ দল মহিষাসুর-বধ পালা করে প্রথম স্থান অধিকার করে। এই পালায় গম্ভীর সিং মুড়া মহিষাসুরের ভূমিকায় অভিনয় করেন। কলকাতা বিশ্ববিদ্যালয়ের রবীন্দ্র অধ্যাপক আশুতোষ ভট্টাচার্য্য ও মিলেনা সলভিনী নামক এক ফরাসীর সহায়তায় গম্ভীর সিং একটি ছৌ দল নিয়ে ১৯৭২ থেকে ১৯৭৫ খ্রিস্টাব্দ পর্য্যন্ত লন্ডন, প্যারিস, নিউ ইয়র্ক, শিকাগো, লস এঞ্জেলস, ওয়াশিংটন ডিসি প্রভৃতি শহরে যাত্রা করে পুরুলিয়া ছৌ নৃত্য পরিবেশন করেন।দেশে ও বিদেশে সম্মান ও পুরস্কার লাভ করলেও গম্ভীর সিং মুড়ার ব্যক্তিগত জীবন ছিল দারিদ্র্যে পরিপূর্ণ। ২০০২ খ্রিস্টাব্দের ১লা নভেম্বর কলকাতা শহরে তাঁর চোখের অপারেশন হয়। ৯ই নভেম্বর ৩১৫ আপ হাওড়া চক্রধরপুর প্যাসেঞ্জার ট্রেনে হাওড়া থেকে পুরুলিয়া যাত্রা করার সময় গম্ভীর সিং মুড়ার মৃত্যু হয়।


title: ডিমলা সদর ইউনিয়ন

text: ডিমলা ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ডিমলা ইউনিয়ন ডিমলা উপজেলার কেন্দ্রস্থল।


title: ডিমলা সদর ইউনিয়ন

text: ডিমলা সদর ইউনিয়নের উত্তরে বালাপাড়া ইউনিয়ন ও খগাখড়িবাড়ী ইউনিয়ন, পূর্বে গয়াবাড়ী ইউনিয়ন ও নাউতারা ইউনিয়ন, দক্ষিণে জলঢাকা উপজেলার গোলনা ইউনিয়ন এবং পশ্চিমে বালাপাড়া ইউনিয়ন অবস্থিত।


title: ডিমলা সদর ইউনিয়ন

text: ইউনিয়নের পশ্চিম দিক দিয়ে বুড়ি তিস্তা নদী ও সিংহারা নদী প্রবাহিত হয়েছে।


title: ডিমলা সদর ইউনিয়ন

text: ডিমলা সদর ইউনিয়ন ১০টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।


title: ডিমলা সদর ইউনিয়ন

text: ডিমলা সদর ইউনিয়নের জনসংখ্যা উপাত্ত


title: ডিমলা সদর ইউনিয়ন

text: ডিমলা সদর ইউনিয়নে ৪টি কলেজ, ৪টি মাধ্যমিক বিদ্যালয়, ১টি ফাজিল, ১টি আলিম মাদ্রাসা, টি প্রাথমিক বিদ্যালয় এবং ৬টি কিন্ডার গার্ডেন রয়েছে।


title: ডিমলা সদর ইউনিয়ন

text: গুরুত্বপূর্ণ শিক্ষা প্রতিষ্ঠান সমুহঃ-


title: সিলেটের সর্ব্বোচ্চ ভবনের তালিকা

text: সিলেট বাংলাদেশের উত্তর-পূর্বাঞ্চলে অবস্থিত একটি নগর কেন্দ্র যেখানে প্রচুর সুউচ্চ ভবন বিদ্যমান। এই শহরটি বাংলাদেশের অন্যতম দ্রুত-বর্ধনশীল নগর কেন্দ্র এবং ঢাকা ও চট্টগ্রামের পর তৃতীয় ব্যস্ততম নগর।


title: মিলিন্দপঞ্‌হ

text: মিলিন্দপঞ্‌হ (পালি: "মিলিন্দের প্রশ্ন") হল একটি বৌদ্ধ ধর্মগ্রন্থ। এটি আনুমানিক খ্রিস্টপূর্ব ১০০ অব্দ নাগাদ রচিত হয়। থেরবাদ বৌদ্ধধর্মের তিপিটকের ব্রহ্মদেশীয় সংস্করণে এটিকে "খুদ্দক নিকায়" বলে অন্তর্ভুক্ত করা হয়েছে। যদিও উক্ত গ্রন্থের থাই বা শ্রীলঙ্কার সংস্করণে এটি পাওয়া যায় না। অবশ্য এর একটি অপেক্ষাকৃত ক্ষুদ্রকায় পাঠ চীনা মহাযান অনুবাদগুলির অন্তর্ভুক্ত হয়েছে।


title: মিলিন্দপঞ্‌হ

text:
"মিলিন্দপঞ্‌হ" গ্রন্থে ভারত-গ্রিক রাজ্য ব্যাক্ট্রিয়ার রাজা প্রথম মিনান্ডার (পালি: মিলিন্দ) ও বৌদ্ধ ভিক্ষু নাগসেনের কথোপকথন লিপিবদ্ধ রয়েছে। প্রথম মিনান্ডার খ্রিস্টপূর্ব দ্বিতীয় শতাব্দীর ব্যক্তিত্ব ছিলেন।
এই গ্রন্থের প্রাচীনতম অংশটি সম্ভবত খ্রিস্টপূর্ব ১০০ থেকে ২০০ অব্দের মধ্যবর্তী সময়ে রচিত। সম্ভবত বইটি প্রথমে সংস্কৃত ভাষায় লেখা হয়েছিল। তবে শ্রীলঙ্কার পালি সংস্করণ এবং সেটির টীকা, অনুবাদ ইত্যাদি ভিন্ন বইটির অন্য কোনো কপি পাওয়া যায় না।


title: মিলিন্দপঞ্‌হ

text: গবেষকেরা সাধারণত এই বিষয়ে একমত যে, এই গ্রন্থটি বেশ জটিল। পরবর্তীকালে কিছু অংশ এতে প্রক্ষিপ্ত হয়েছে। এই বক্তব্যের সমর্থনে দেখানো হয় যে, এই গ্রন্থের চীনা সংস্করণগুলি অপেক্ষাকৃত ক্ষুদ্রকায়।


title: মিলিন্দপঞ্‌হ

text: পালি ধর্মগ্রন্থটির প্রাচীনতম পাণ্ডুলিপিটির প্রতিলিপি গৃহীত হয়েছিল ১৪৯৫ খ্রিস্টাব্দে। এই গ্রন্থে প্রাপ্ত সূত্র থেকে জানা যায়, এই গ্রন্থের কয়েকটি গুরুত্বপূর্ণ অংশ হারিয়ে গিয়েছে। ফলে এই গ্রন্থটিই একমাত্র পালি ধর্মগ্রন্থে পরিণত হয়েছে, যেটি অসম্পূর্ণ।


title: মিলিন্দপঞ্‌হ

text: ব্রহ্মদেশীয় পঞ্চম সঙ্গীতি ও ষষ্ঠ সঙ্গীতির ধর্মগ্রন্থগুলির মুদ্রিত সংস্করণ অনুসারে এই ধর্মগ্রন্থ তিপিটকের অন্তর্ভুক্ত।


title: মিলিন্দপঞ্‌হ

text: রাইস ডেভিস বলেছেন যে, এই গ্রন্থটি ধ্রুপদি ভারতীয় গদ্যসাহিত্যের সর্বশ্রেষ্ঠ গ্রন্থ। যদিও মর্টিজ উইনটের্নিটিজ বলেছেন, কেবলমাত্র এই গ্রন্থের প্রথম অংশগুলির ক্ষেত্রেই এই কথা প্রযোজ্য।


title: মিলিন্দপঞ্‌হ

text: মিলিন্দপঞ্‌হ গ্রন্থের বিষয়বস্তু হল:


title: মিলিন্দপঞ্‌হ

text: হিনুবারের (২০০০) মতে, রাজা মিনান্ডার যে ঐতিহাসিক চরিত্র সেই বিষয়ে সন্দেহ নেই। কিন্তু ভিক্ষু নাগসেন অজ্ঞাত চরিত্র। বইটিতে কালনির্দেশে কিছু ভুল আছে। কথোপকথনের মধ্যে গ্রিক প্রভাব কম। অথচ উপনিষদের প্রভাব এসে স্পষ্ট।


title: মিলিন্দপঞ্‌হ

text: গ্রন্থে নাগসেনের পিতা সোঙুত্তর, গুরু রোহন, বত্তনিয়ার অস্‌সগুত্ত এবং পাটলীপুত্রের নিকটবর্তী অশোক আরামের ধম্মরক্‌খিতের কথা পাওয়া যায়। এছাড়া সাগলের নিকট সনখেয়ার আয়ুপাল নামে আরেক গুরুর নামও পাওয়া যায়।


title: আলিয়া খাসিয়াপুঞ্জী

text: আলিয়া খাসিয়াপুঞ্জী বাংলাদেশের হবিগঞ্জ জেলার বাহুবল উপজেলার খাসিয়া জনগোষ্ঠীর একটি ক্ষুদ্র পুঞ্ঝী (আবাসন) এলাকা। এটি বাহুবল এলাকার অন্যতম প্রধান দর্শনীয় স্থান।


title: আলিয়া খাসিয়াপুঞ্জী

text: আলিয়া খাসিয়াপুঞ্জীটি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বাহুবল উপজেলার ভাদেশ্বর ইউনিয়নের অন্তর্ভুক্ত। ঢাকা-সিলেট পুরাতন মহাসড়কের মিরপুর-শ্রীমঙ্গলের মধ্যবর্তী 'মুছাই' নামক স্থান থেকে ১ কি: মি: ভিতরে এই গ্রামটি।


title: জার্মান-ফরাসি বার্ষিকী

text: জার্মান-ফরাসি বার্ষিকী () ছিলো কার্ল মার্কস এবং আর্নল্ড রুজ সম্পাদিত প্যারিস থেকে প্রকাশিত একটি জার্নাল। এই জার্নালেই মার্কস তাঁর বিখ্যাত "ইহুদি প্রশ্নে" আলোচনাটি প্রকাশ করেছিলেন। এই জার্নালটি "রাইনিশা ৎসাইটুং"-এর (Rheinische Zeitung) সেন্সরশিপের প্রতিক্রিয়ায় চালু করা হয়েছিলো। ১৮৪৪ সালের ফেব্রুয়ারিতে এর কেবল দুটি সংখ্যার একটি ইস্যুই প্রকাশিত হয়েছিলো। জার্নালটির প্রকাশ অনিয়মিত ছিলো; এর কারণ ছিলো বুর্জোয়া র‍্যাডিকাল রুজের সাথে মার্কসের নীতির পার্থক্য এবং জার্নালটিকে জার্মানিতে পাচার করে পাঠানোর জটিলতা।


title: পঞ্চগড়-১

text: পঞ্চগড়-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত জাতীয় সংসদের ১নং ও জেলার ১ম আসন।


title: পঞ্চগড়-১

text: পঞ্চগড়-১ আসনটি পঞ্চগড় জেলার পঞ্চগড় সদর উপজেলা, তেতুলিয়া উপজেলা ও আটোয়ারী উপজেলা নিয়ে গঠিত।


title: পঞ্চগড়-১

text: পঞ্চগড়-১ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাও ও পঞ্চগড়) জেলায় ভাগ করা হয়েছিল।


title: পঞ্চগড়-২

text: পঞ্চগড়-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত।


title: পঞ্চগড়-২

text: পঞ্চগড়-২ আসনটি পঞ্চগড় জেলার দেবীগঞ্জ উপজেলা ও বোদা উপজেলা নিয়ে গঠিত।


title: পঞ্চগড়-২

text: পঞ্চগড়-২ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাও ও পঞ্চগড়) জেলায় ভাগ করা হয়েছিল।


title: শংকরপাশা শাহী মসজিদ

text: উচাইল শংকরপাশা শাহী জামে মসজিদ বাংলাদেশের হবিগঞ্জ জেলায় অবস্থিত একটি প্রাচীন মসজিদ, যা পঞ্চদশ শতাব্দীতে নির্মিত।


title: শংকরপাশা শাহী মসজিদ

text: এই শাহী মসজিদটি বাংলাদেশের উত্তর পূর্বাঞ্চলের সিলেট বিভাগের হবিগঞ্জ জেলার সদর উপজেলার রাজিউড়া ইউনিয়নের শংকরপাশা গ্রামে অবস্থিত।


title: শংকরপাশা শাহী মসজিদ

text: উৎকীর্ণ শিলালিপি থেকে জানা যায় যে, ১৫১৩ সালে নির্মাণ কাজ সমাপ্ত হওয়া এই মসজিদটি নির্মাণ করেন সুলতান আলাউদ্দিন হোসেন শাহের প্রশাসনিক কর্মকর্তা মজলিশ আমিন; মসজিদের পাশেই আছে তার মাজার। কালের বিবর্তনে এক সময় মসজিদ সংলগ্ন এলাকা বিরান ভূমিতে পরিণত হয়ে জঙ্গলবেষ্টিত হয়ে পড়লেও পরবর্তীকালে এলাকায় জনবসতি গড়ে উঠলে জঙ্গলে আবাদ করতে গিয়ে বের হয়ে আসে মসজিদটি।


title: শংকরপাশা শাহী মসজিদ

text: এটি একটি এক চালা ভবন। ভবনটি দৈর্ঘ্য ও প্রস্থ একই মাপের, যা ২১ ফুট ৬ ইঞ্চি। এর সম্মুখের বারান্দাটির প্রস্থ তিন ফুটের সামান্য বেশি। এতে চারটি গম্বুজ রয়েছে; মূল ভবনের উপর একটি বিশাল গম্বুজ এবং বারান্দার উপর রয়েছে তিনটি ছোট গম্বুজ। মসজিদটিতে মোট ১৫টি দরজা ও জানালা রয়েছে যা পরস্পর সমান আকৃতির প্রায়। পূর্ব-উত্তর-দক্ষিণ - এই তিন দিকের দেয়ালের পুরুত্ব প্রায় পাঁচ ফুট এবং পশ্চিমেরটি প্রায় দশ ফুট। এতে মোট ছয়টি কারুকার্য শোভিত স্তম্ভ আছে প্রধান কক্ষের চারকোণে ও বারান্দার দুই কোণে। উপরের ছাদ আর প্রধান প্রাচীরের কার্নিশ বাঁকানোভাবে নির্মিত। মসজিদের দক্ষিণ পার্শ্বে একটি বড় দীঘি রয়েছে।


title: পিণ্ডারি হিমবাহ

text: পিণ্ডারি হিমবাহ হিমালয়ের কুমায়ুনের উপরিভাগে এবং নন্দা কোট ও নন্দা দেবীর উত্তর-পূর্বের একটি হিমবাহ। এই হিমবাহটি স্বল্প দূরত্বের জন্য [প্রায় ] দক্ষিণদিকে বয়ে পিণ্ডারি নদীর জন্ম দেয়, যা গাড়োয়াল জেলার কর্ণপ্রয়াগে গিয়ে অলকানন্দা নদীতে মিশেছে।


title: পিণ্ডারি হিমবাহ

text: হিমবাহ পৌছতে সং, লোহারক্ষেত ইত্যাদি গ্রাম পার করে ঢাকুরি গিরিবর্ত্ম অতিক্রম করতে হয়। সেখান থেকে খাতি(সর্বশেষ বসতিপূর্ণ গ্রাম এই পথে), দোয়ালি,ফুরকিয়া গ্রাম এবং সর্বশেষ জিরো পয়েন্টে এসে পদযাত্রা শেষ হয়। যদিও বেশীরভাগ পথটি পিণ্ডারি নদীর পাশ দিয়ে তাও খাতি অবধি নদী বেশিরভাগ সময়ই দেখতে পাওয়া যায় না।


title: পিণ্ডারি হিমবাহ

text: পিণ্ডারি হিমবাহ ট্রেলটি একটি লম্বা যাতায়াতের ট্রেক; এটি নির্বিঘ্নে ও স্বাভাবিক গতিতে অতিক্রম করতে সাধারণত ৬ দিন সময় দরকার হয়।


title: পিণ্ডারি হিমবাহ

text:
পিন্ডারী হিমবাহের উপর বিভিন্ন সমীক্ষা ও উল্লেখযোগ্য তথ্য আছে।১৯০৬ সালে প্রথম জরিপ G.de P.Cotter দ্বারা সম্পন্ন হয়।১৯৫৮ সালে আন্তর্জাতিক জিওফিজিকাল বর্ষ উপলক্ষে অম্বর পি তিওয়ারি ও জাংপাঙ্গির দ্বারা পরবর্তী জরিপ সম্পন্ন হয়।তাঁরা হিমবাহের স্নাউটের পশ্চাদপসরণ সম্পর্কে লিপিবদ্ধ করেন।
স্নাউট, একটি হিমবাহ প্রান্ত (অঙ্গুলী, বা চঞ্চুর মত) যেটি একটি হিমবাহের যে কোন নির্দিষ্ট বিন্দুতে শেষ হয়।হিমবাহ পর্যবেক্ষকের কাছে নিশ্চল মনে হলেও,বাস্তবে হিমবাহ অবিরাম সচল হয় এবং হিমবাহ টার্মিনাসটি সবসময় অগ্রসর বা অপসৃত হয়।১৯৬৬ সালের অভিযানে আরও এর পশ্চাদপসরণ লিপিবদ্ধ করা হয়।


title: আসিফ করিম (ক্রিকেটার)

text: আসিফ ইউসুফ করিম (জন্ম: ১৫ ডিসেম্বর, ১৯৬৩) মোম্বাসায় জন্মগ্রহণকারী কেনিয়ার সাবেক ক্রিকেটার। কেনিয়া ক্রিকেট দলের অন্যতম সদস্য ছিলেন তিনি। ভারতীয় বংশোদ্ভূত আসিফ করিম নিজেকে দলের নিম্নসারির কার্যকরী ব্যাটসম্যান হিসেবে প্রতিষ্ঠা করলেও তিনি মূলতঃ বামহাতি স্পিনার হিসেবে দলে ভূমিকা রাখেন। প্রায়শঃই তাঁকে টেস্টখেলুড়ে দেশের বাইরে অন্যতম সেরা ক্রিকেটার হিসেবে গণ্য করা হয়ে থাকে। এছাড়াও তিনি জাতীয় দলের পক্ষে একদিনের আন্তর্জাতিক ও ডেভিস কাপের প্রতিযোগিতায় অধিনায়কের দায়িত্ব পালন করেছেন।


title: আসিফ করিম (ক্রিকেটার)

text: ইংল্যান্ডে অণুষ্ঠিত ১৯৯৯ সালের ক্রিকেট বিশ্বকাপ শেষে অবসরের ঘোষণা দেন। কিন্তু, দক্ষিণ আফ্রিকায় অণুষ্ঠিত ২০০৩ সালের ক্রিকেট বিশ্বকাপে দলের শক্তি বৃদ্ধিকল্পে পুণরায় অংশগ্রহণ করেন। ঐ প্রতিযোগিতায় প্রথম টেস্টখেলুড়ে দেশবিহীন অবস্থায় কেনিয়া দল সেমি-ফাইনালে খেলার সুযোগ পায়। সুপার সিক্সের খেলায় অস্ট্রেলিয়ার বিপক্ষে করিম বোলিং পরিসংখ্যান করেন ৮-৬-২-৩ যা তাঁকে ম্যান অব দ্য ম্যাচের পুরস্কার পেতে সহায়তা করে। নিজের সর্বশেষ ওডিআইয়ে বিশ্বকাপের সেমি-ফাইনালে ভারতের কাছে হেরে যায় তাঁর দল।


title: আসিফ করিম (ক্রিকেটার)

text: ১৯৮৮ সালে ডেভিস কাপের প্রতিযোগিতায় মিশরের বিপক্ষে অংশগ্রহণ করেন। তিনি দুটি একক ও একটি দ্বৈত খেলায় অংশ নিয়েছিলেন।


title: তামট

text: তামট (বৈজ্ঞানিক নাম: "Danaus chrysippus"(Linnaeus) এক প্রজাতির প্রজাপতি, যার মূল শরীরটা এবং ডানাগুলি লালচে তামা রঙের। এরা মাঝারি আকারের এবং’নিমফ্যালিডি পরিবারের সদস্য।


title: তামট

text:
প্রসারিত অবস্থায় তামটের ডানার আকার ৭০-৮০মিলিমিটার দৈর্ঘ্যের হয়।
ভারতে প্রাপ্ত তামট এর উপপ্রজাতি হল-
সারা ভারতেই অতি সুলভ একটি প্রজাপতি হল তামট। হিমালয়ের ৯০০০ ফুট উচ্চতা অবধি এদের দেখা পাওয়া যায়। এছাড়া বালুচিস্তান, শ্রীলঙ্কা, নেপাল, মালয়েশিয়া, ক্যানারি দ্বীপপুঞ্জ, গ্রিস, সিরিয়া চীন, জাপান প্রভৃতি দেশে দেখা যায়।


title: তামট

text: তামটের দেহের রঙ লালচে তামাটে। সামনের ডানার ওপর-পিঠে, শীর্ষ অনধিক কালো বর্ণের। কালো অংশের অপর ত্যারচা ভাবে সাদা পটি দেখা যায়। পিছনের ডানার ওপর-পিঠে প্রান্ত বরাবর সাদা ফুটকি যুক্ত কাল পাড় দেখা যায়। ডানার মাঝামাঝি তিনটি কালো বিন্দু আছে। নীচের পিঠে এই কালো বিন্দুটির মাঝখানে সাদা ছোপ থাকে।


title: তামট

text: এরা উন্মুক্ত এলাকার প্রজাপতি,মাটির কাছাকাছি উড়তে বেশী ভালবাসে। তামটের নানা ধরনের ফুলের প্রতি আসক্তি দেখা যায়। এদের ,হাতিশুঁড় (),ত্রিধারা (), এবং , জিনিয়া (),গাঁদা (,), এই প্রজাতির ফুলের মধু পান করতে দেখা যায়।,


title: ২০১৫-১৬ জিম্বাবুয়ে ক্রিকেট দলের বাংলাদেশ সফর

text: জিম্বাবুয়ে ক্রিকেট দল ৫ নভেম্বর ২০১৫ থেকে ১৫ নভেম্বর ২০১৫ পর্যন্ত বাংলাদেশ সফর করে। সফরটি তিনটি একদিনের আন্তর্জাতিক (ওয়ানডে), দুটি টি২০ আন্তর্জাতিক এবং একটি অনুশীলন ম্যাচে নিয়ে গঠিত ছিল।


text: মূল সময়সূচী মোতাবেক, জিম্বাবুয়ে ক্রিকেট দল ১১ জানুয়ারি থেকে ১৮ জানুয়ারি, ২০১৬ তারিখ পর্যন্ত বাংলাদেশ সফর করার কথা ছিল। সেই সফরে দলটি বাংলাদেশের বিপক্ষে তিনটি টেস্ট, পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়ার কথা ছিল। কিন্তু বাংলাদেশ ক্রিকেট দলের বিশ্ব টুয়েন্টি২০ ও এশিয়া কাপ প্রতিযোগিতায় অংশগ্রহণের প্রস্তুতি নেয়ার কারণেই সেই সফর কাট-ছাট করে বাংলাদেশ ক্রিকেট বোর্ড কর্তৃপক্ষ দুইটি টেস্ট, তিনটি একদিনের আন্তর্জাতিক ও তিনটি টুয়েন্টি২০ আন্তর্জাতিক আয়োজনের সিদ্ধান্ত নিয়েছিল।


text: অবশ্য, ১৬ অক্টোবর ২০১৫ তারিখে বিসিবি ঘোষণা করে যে জিম্বাবুয়ে ক্রিকেট দল নভেম্বরে ওয়ানডে ও টি-২০ ম্যাচ খেলবে এবং সিরিজটি বিপিএল ২০১৫ শুরু হওয়ার আগেই অনুষ্ঠিত হবে। পরে ২১ অক্টোবর বিসিবি সফরের জন্য তারিখসমূহ নিশ্চিত করে।


text: এই সফরের একদিনের আন্তর্জাতিক সিরিজটি বাংলাদেশ ৩-০ ব্যবধানে জয়লাভ করে এবং টুয়েন্টি২০ আন্তর্জাতিক সিরিজটি ১-১ সমতায় ড্র হয়।


text: পাঁজরের আঘাতজনিত কারণে দল থেকে বাদ পড়েন সৌম্য সরকার। তার পরিবর্তে ইমরুল কায়েসকে দলে অন্তর্ভুক্ত করা হয়। সন্তানসম্ভবা স্ত্রীর পাশে থাকতে ৮ নভেম্বর রাতে যুক্তরাষ্ট্রের উদ্দেশ্যে রওনা হন সাকিব আল হাসান। ফলে তার জায়গায় দলে আসেন এনামুল হক বিজয়।


title: ২০১৬ এশিয়া কাপ

text: ২০১৬ এশিয়া কাপ ক্রিকেট এশিয়া কাপ প্রতিযোগিতার ১৩তম আসর। ২৪ ফেব্রুয়ারি থেকে ৬ মার্চ, ২০১৬ তারিখ পর্যন্ত বাংলাদেশে অনুষ্ঠিত হয়। এ নিয়ে বাংলাদেশে পঞ্চমবারের মতো ও ধারাবাহিকভাবে তৃতীয়বারের মতো স্বাগতিক দেশের মর্যাদা পায়। পূর্বে এ প্রতিযোগিতাটি সংযুক্ত আরব আমিরাতে হবার কথা ছিল। এশিয়া কাপের এ আসরে প্রথমবারের মতো টুয়েন্টি২০ আন্তর্জাতিকের নিয়ম অনুযায়ী ক্রিকেট খেলা অনুষ্ঠিত হয়। পূর্ববর্তী চ্যাম্পিয়ন হিসেবে রয়েছে শ্রীলঙ্কা ক্রিকেট দল। এ প্রতিযোগিতায় টেস্টখেলুড়ে বাংলাদেশ, ভারত, পাকিস্তান ও শ্রীলঙ্কাসহ মূল প্রতিযোগিতা শুরুর পূর্বে ১৯-২২ ফেব্রুয়ারি, ২০১৬ তারিখে অনুষ্ঠিত বাছাইপর্বের মাধ্যমে উত্তীর্ণ সংযুক্ত আরব আমিরাত সহযোগী দেশ হিসেবে অংশ নেয়। মূলতঃ ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিমূলক খেলা হিসেবে অনুষ্ঠিত হয়।


title: ২০১৬ এশিয়া কাপ

text: চূড়ান্ত খেলায় বাংলাদেশ ভারতের বিপক্ষে আট উইকেটে পরাজিত হয়। সম্প্রচারসত্ত্বজনিত কারণে প্রতিযোগিতাটি মাইক্রোম্যাক্স এশিয়া কাপ ২০১৬ নামে পরিচিতি পায়।আঘাতের কারণে মোহাম্মদ শমী পুরোপুরি আরোগ্য লাভ না করায় ভুবনেশ্বর কুমার তার স্থলাভিষিক্ত হন। মাংসপেশীর টান পড়ায় এমএস ধোনি'কে সহায়তার লক্ষ্যে পার্থিব প্যাটেল অন্তর্ভুক্ত হন। ২০১৬ সালের পাকিস্তান সুপার লীগে বাবর আজম ও রুম্মন রইস আঘাত পাওয়ায় মোহাম্মদ সামি ও শারজিল খান পাকিস্তান দলে অন্তর্ভুক্ত হন। শ্রীলঙ্কার বিপক্ষে খেলা চলাকালে মুস্তাফিজুর রহমান আহত হন। তার পরিবর্তে প্রতিযোগিতার বাকী খেলাগুলোয় তামিম ইকবাল অংশগ্রহণ করেন। শ্রীলঙ্কার অধিনায়ক হিসেবে লাসিথ মালিঙ্গাকে রাখা হলেও তিনি কেবলমাত্র তাদের প্রথম খেলায় অংশ নিয়েছেন। দ্বিতীয় ও তৃতীয় খেলায় অ্যাঞ্জেলো ম্যাথিউস এবং চতুর্থ খেলায় দিনেশ চান্দিমাল শেষ খেলায় অধিনায়কের দায়িত্বে ছিলেন।


title: ২০১৬ এশিয়া কাপ

text: এপ্রিল, ২০১৫ সালে আন্তর্জাতিক ক্রিকেট কাউন্সিল কর্তৃপক্ষ এশিয়ান ক্রিকেট কাউন্সিলের ক্ষমতা সঙ্কুচিত করলে ঘোষণা করা হয় যে, আসন্ন এশিয়া কাপে আইসিসি’র পরিচালনায় ঘূর্ণায়মান পদ্ধতিতে বিশ্বকাপের সাথে মিল রেখে ওডিআই ও টি২০আই প্রতিযোগিতা হবে। এরফলে ২০১৬ সালের প্রতিযোগিতাটি ২০১৬ সালের টুয়েন্টি২০ ও ২০২০ সালের সালের প্রতিযোগিতাটি ২০২০ সালে টুয়েন্টি২০ প্রতিযোগিতাকে সামনে রেখে টি২০আই অনুযায়ী এবং ২০১৮ ও ২০২২ সালের প্রতিযোগিতাগুলো ২০১৯ ও ২০২৩ সালের ক্রিকেট বিশ্বকাপ উপলক্ষে ওডিআই অনুযায়ী হবে। একই সময়ে ঘোষিত হয় যে, ২০১৬ ও ২০১৮ সালের প্রতিযোগিতায় চারটি টেস্টভূক্ত দেশ ও দু’টি সহযোগী সদস্য দেশ বাছাইপর্বের মাধ্যমে অংশ নিবে।


title: ২০১৫ বিশ্ব অ্যাথলেটিকস চ্যাম্পিয়নশিপ

text: ১৫শ বিশ্ব অ্যাথলেটিক্স চ্যাম্পিয়নশীপ চীনের রাজধানী বেইজিংয়ে অনুষ্ঠিত হয়। ২২-৩০ আগস্ট, ২০১৫ তারিখ পর্যন্ত ‘বার্ড’স নেস্ট’ নামে পরিচিত বেইজিং জাতীয় স্টেডিয়ামে বিশ্ব অ্যাথলেটিকস চ্যাম্পিয়নশিপ প্রতিযোগিতা আয়োজনের ব্যবস্থা রাখা হয়। ২০০৮ সালের গ্রীষ্মকালীন অলিম্পিকের পর এটিই এ স্টেডিয়ামের সর্ববৃহৎ ক্রীড়া আসর।


title: ২০১৫ বিশ্ব অ্যাথলেটিকস চ্যাম্পিয়নশিপ

text: ১৫ মার্চ, ২০১০ তারিখে দরপত্র দাখিলের শেষ দিন অতিবাহিতের পর বেইজিং, লন্ডন ও চরজো - এ তিনটি শহর তাদের প্রার্থীতার কথা ঘোষণা করে। কিন্তু লন্ডন প্রার্থীতা প্রত্যাহার করে ও ২০১৭ সালের প্রতিযোগিতার জন্য পুণরায় দরপত্র দাখিলের আশাবাদ ব্যক্ত করার প্রেক্ষিতে আইএএএফ কর্তৃপক্ষ শহরটিকে পরবর্তী আয়োজকরূপে ঘোষণা করে। ২০ নভেম্বর, ২০১০ তারিখে মোনাকোয় আইএএএফ কাউন্সিলের সভায় বেইজিংকে বিজয়ী প্রার্থীরূপে ঘোষণা করে। পরবর্তীতে প্রতিযোগিতার তারিখ আইএএএফ কাউন্সিলের সভায় অনুমোদিত হয়।


title: ২০১৫ বিশ্ব অ্যাথলেটিকস চ্যাম্পিয়নশিপ

text: স্বাগতিক দেশ


title: ইলখানাত

text: ইলখানাত (, "Ilkhanan"; Mongolian: Хүлэгийн улс, "Hulagu-yn Ulus") ছিল মোঙ্গল সাম্রাজ্য হতে উদ্ভূত একটি খানাত। এটি মঙ্গোল হালাকু খান পরিবার কর্তৃক শাসিত হয়। ১৩ শতাব্দীতে এটি প্রতিষ্ঠিত হয়। ইরান ছিল এর প্রাথমিক ভিত্তিভূমি। এছাড়াও এর পার্শ্ববর্তী অঞ্চল যেমন বর্তমান আজারবাইজান এবং তুরস্কের মধ্য ও পূর্বাঞ্চল এর অন্তর্গত ছিল। ইলখানাত মূলত চেঙ্গিস খানের খোয়ারিজমীয় সাম্রাজ্য অভিযানের উপর ভিত্তি লাভ করে এবং হুলাগু খান কর্তৃক প্রতিষ্ঠিত হয়। হালাকু খান চেঙ্গিস খানের নাতি ছিলেন। সাম্রাজ্যের সর্বোচ্চ সীমায় বর্তমান ইরান, ইরাক, তুর্কমেনিস্তান, আর্মেনিয়া, আজারবাইজান, জর্জিয়া, তুরস্ক, পশ্চিম আফগানিস্তান ও দক্ষিণ পশ্চিম পাকিস্তান এর অন্তর্ভুক্ত ছিল। মাহমুদ গাজান থেকে শুরু করে পরবর্তী ইলখানাত শাসকরা ইসলাম ধর্মাবলম্বী ছিলেন।


title: চতুর্ভুজ শিব মন্দির

text: চতুর্ভুজ শিব মন্দির বাংলাদেশের কুড়িগ্রাম জেলায় অবস্থিত একটি হিন্দু ধর্মীয় প্রাচীন স্থাপনা। এই মন্দিরটির প্রধান বিগ্রহ দেবতা শিব।


title: চতুর্ভুজ শিব মন্দির

text: এই শিব মন্দিরটি বাংলাদেশের উত্তরাঞ্চলের রংপুর বিভাগের কুড়িগ্রাম জেলার রাজারহাট উপজেলার ছিনাই ইউনিয়নের অন্তর্ভুক্ত চতুর্ভুজ গ্রামের সেনপাড়ায় অবস্হিত।


title: চতুর্ভুজ শিব মন্দির

text: পাঙ্গা রাজার ইচ্ছায় এই মন্দিরটি নির্মিত হয়েছে বলে ধারণা করা হয়।


title: চতুর্ভুজ শিব মন্দির

text: এর গঠণ ও স্থাপত্য মোগল আমলের শেষের দিকের বলে গবেষকরা অনুমান করেন। মন্দির গাত্র ভাস্কর্যসমৃদ্ধ ইট দ্বারা নির্মিত। ২০১০ সালে মন্দিরের পাশেই মাটি খুরে পাওয়া গেছে আরেকটি স্থাপনার নিদর্শন।


title: জ্যুড ল

text: ডেভিড জ্যুড হেওয়ার্থ ল (জন্ম ২৯ ডিসেম্বর ১৯৭২), পেশাগত ভাবে "জ্যুড ল" নামে পরিচিত। তিনি একজন ইংরেজ অভিনেতা, প্রযোজক এবং পরিচালক। তিনি দুটি একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার মনোনয়ন লাভ করেন এবং চারটি গোল্ডেন গ্লোব পুরস্কার মনোনয়ন লাভ করেন।


title: জ্যুড ল

text: ল দক্ষিণ লন্ডনের ল্যুইসেমে জন্ম গ্রহণ করেন। তিনি তার বাব-মায়ের দ্বিতীয় সন্তান। তার বাবা পিটার রবার্ট ল লন্ডনের যুবকতম প্রধান শিক্ষক ছিলেন বলে জুড ল বলে থাকেন। তার এক বোন আছে নাম নাতাশা।


title: জ্যুড ল

text: ১৯৮৭ সালে জ্যুড ল অভিনয় শুরু করেন ন্যাশনাল ইয়ুথ মিউজিক থিয়েটারে।


title: জ্যুড ল

text: ১৯৯৯ সালে "দ্য ট্যালেন্টেড মিস্টার রিপলি" ছবির জন্য তিনি স্যাক্সোফোন বাজানো শিখেন। এই ছবিত রেনাটো কারোসোন ও নিকোলা সালের্নোর "তু ভুও ফা লামেরিকানো" গানের জন্য তিনি ম্যাট ডেমন ও ফিওরেল্লোর সাথে যৌথভাবে এমটিভি মুভি পুরস্কারের মনোনয়ন লাভ করেন। তার এই কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন এবং গোল্ডেন গ্লোব পুরস্কার ও একাডেমি পুরস্কারের মনোনয়ন লাভ করেন।


title: আন্দীয় সভ্যতার সমুদ্রনির্ভরতা

text: আন্দীয় সভ্যতার সমুদ্রনির্ভরতা বিংশ শতাব্দীর শেষভাগে প্রত্নতত্ত্ববিদ ও ঐতিহাসিকদের মধ্যে জনপ্রিয় হয়ে ওঠা একটি বিতর্কিত তত্ত্ব। এই তত্ত্বর মূল উপজীব্য বিষয় হল, দক্ষিণ আমেরিকার পেরুতে সুউচ্চ আন্দিজ পর্বতমালার পশ্চিমে প্রশান্ত মহাসাগরের উপকূল বরাবর যে সুপ্রাচীন সভ্যতার প্রত্নতাত্ত্বিক নিদর্শন আবিষ্কৃত হয়েছে, সেই সভ্যতার ভিত্তি পৃথিবীর অন্যান্য প্রান্তে গড়ে ওঠা সেই সময়ের অন্যান্য সুপ্রাচীন সভ্যতার মতো কৃষি ছিল না; বরং খাদ্যের জন্য এই সুপ্রাচীন সভ্যতার মানুষ মূলত সমুদ্রজাত নানা খাদ্যর উপর নির্ভর করতো।


title: আন্দীয় সভ্যতার সমুদ্রনির্ভরতা

text: মধ্য পেরুর সমুদ্রোপকূলবর্তী বিভিন্ন প্রত্নতাত্ত্বিক খননস্থলে বিংশ শতাব্দীর বিভিন্ন সময়ে ব্যাপক খননকার্য চালানো হয়। এর মধ্যে সর্বাধিক উল্লেখযোগ্য ছিল ১৯৭০'এর দশকে আসপেরো নামক স্থানে চালানো খননকার্য। এই খননকার্যের ফলে প্রাপ্ত তথ্যের উপর নির্ভর করে ১৯৭৩ খ্রিস্টাব্দে "মাইকেল এডওয়ার্ড মোজলি" প্রমুখ প্রত্নতত্ত্ববিদ এই সিদ্ধান্তে উপনীত হন যে,এই সভ্যতার মূল ভিত্তি ছিল সমুদ্রজাত খাদ্য। শস্যজাতীয় খাদ্য সিদ্ধ করার উপযোগী কোনওরকম মৃৎপাত্রের অণুপস্থিতি তাঁদের এই সিদ্ধান্তকেই আরও জোরদার করে। খনন অঞ্চলে উঁচু প্ল্যাটফর্মের উপর পাওয়া ছোট ছোট ঢিবি বা স্তূপ থেকে তাঁরা আন্দাজ করেন এগুলি আসলে প্রাণীজ খাদ্য প্রক্রিয়ার জন্য প্রস্তুত উনুনজাতীয় বস্তুরই অবশেষ মাত্র। এর উপর ভিত্তি করেই এরপর থেকে "আন্দীয় সভ্যতার সমুদ্রনির্ভরতা"র তত্ত্ব ঐতিহাসিক মহলে যথেষ্ট জনপ্রিয় হয়ে ওঠে।


title: আন্দীয় সভ্যতার সমুদ্রনির্ভরতা

text: তবে এই তত্ত্ব তাঁদের মধ্যে যথেষ্ট বিতর্কেরও জন্ম দেয়। কারণ সাধারণভাবে স্বীকৃত তত্ত্ব অণুযায়ী, কোনও জায়গায় সভ্যতার উত্থানের পিছনে সেখানকার মানুষের কৃষিনির্ভরতা, বিশেষ করে অন্তত একটি শস্যের ব্যাপক চাষের ভূমিকা অত্যন্ত জরুরি। কারণ উদ্বৃত্ত খাদ্য ব্যতীত জনঘনত্ব বৃদ্ধি ও কিছু সংখ্যক মানুষের সরাসরি খাদ্য উৎপাদনের প্রক্রিয়ার বাইরে থাকার সুযোগ তৈরি হওয়া সম্ভব নয়। ফলে অপেক্ষাকৃত জটিল সমাজব্যবস্থার উদ্ভবের জন্য অন্তত একটি নির্দিষ্ট পর্যায় পর্যন্ত কৃষির উন্নতি খুবই প্রয়োজন। পৃথিবীর অন্যান্য প্রান্তে যেখানেই স্বতন্ত্রভাবে সুপ্রাচীন সভ্যতাগুলির বিকাশ ঘটেছে, সেখানেই এই বিষয়টির সত্যতা লক্ষ্য করা গেছে। কিন্তু "আন্দীয় সভ্যতার সমুদ্রনির্ভরতা"র তত্ত্ব এই স্বীকৃত তত্ত্বটিকেই একরকম চ্যালেঞ্জ করে বসে। ফলে তা ঐতিহাসিক মহলে তুমুল বিতর্কের জন্ম দেয়।


title: আন্দীয় সভ্যতার সমুদ্রনির্ভরতা

text: পরবর্তীকালে ঐ অঞ্চলের কাছাঁকাছি আরও বিভিন্ন স্থলে আরও অনেকগুলি খননস্থলে ঐ একই সময়ের প্রত্নতাত্ত্বিক নিদর্শন আবিষ্কৃত হয়। এর মধ্যে বিখ্যাত পেরুভীয় প্রত্নতত্ত্ববিদ রুথ শেডি সলিসের নেতৃত্বে সমুদ্রোপকূল থেকে ২৫ কিলোমিটার অভ্যন্তরে কারাল নামক স্থানে যে খননকার্য চলে, তার ফলে ঐ অঞ্চলে খ্রিস্টপূর্ব ৯০০০ অব্দ থেকে শুরু করে যে পরস্পর সংযুক্ত এক বিস্তীর্ণ সভ্যতার বিকাশ ঘটেছিল, তা অনেকটাই পরিষ্কার হয়ে ওঠে। কারাল'এ এই সভ্যতার সবচেয়ে বড় কেন্দ্রটি আবিষ্কৃত হয়েছিল বলে ঐ স্থলের নামানুসারে এই সভ্যতাকে সাধারণত কারাল সভ্যতা বলে অভিহিত করা হয়। এই সভ্যতার বিকাশের সর্বোত্তম সময়কাল ছিল খ্রিস্টপূর্ব ৩০০০ - ১৮০০ অব্দের মধ্যবর্তী সময়কাল। এইসব স্থলে খননকার্যে একদিকে যেমন সমুদ্রজাত খাদ্যের নানা নিদর্শন আবিষ্কৃত হয়েছে, অন্যদিকে কৃষিরও বেশ কিছু চিহ্ন আবিষ্কৃত হয়েছে। এই তথ্যের উপর নির্ভর করে একবিংশ শতাব্দীর শুরুতে জোনাথন হাস, উইনিফ্রেড ক্রিমার, প্রমুখ প্রত্নতত্ত্ববিদ এই তত্ত্বর তীব্র বিরোধিতা করেন। তবে চার্লস মান প্রমুখ বিশেষজ্ঞ আবার এই তত্ত্বর সত্যতার সম্ভাবনার পক্ষেই মতপ্রকাশ করেছেন।


title: আন্দীয় সভ্যতার সমুদ্রনির্ভরতা

text: ১৯৭০'এর দশকে যখন প্রথম এই তত্ত্বটির উদ্ভব ঘটে, তখন থেকেই তাকে ঘিরে তীব্র বিতর্কেরও জন্ম হয়। বহু প্রত্নতত্ত্ববিদই প্রশ্ন তোলেন, সামুদ্রিক ও সমুদ্রজাত খাদ্যর যেসব প্রত্নতাত্ত্বিক অবশেষের উপর ভিত্তি করে এই তত্ত্বকে সামনে আনা হয়েছে, সেইসব খাদ্য মানুষকে কত ক্যালোরি শক্তি জোগাতে সক্ষম? সেই সব খাদ্যজাত পুষ্টির উপর নির্ভর করে একটি সভ্যতা গড়ে ওঠাই বা কতটা সম্ভব? অবশ্য তখনও পর্যন্ত এই সভ্যতার মূলত বিভিন্ন সমুদ্রোপকূলবর্তী খননস্থলগুলিতেই অণুসন্ধান চালানো হয়েছিলো এবং সেখানে প্রাপ্ত তথ্যর উপর ভিত্তি করেই এই তত্ত্ব গড়ে উঠেছিল। কিন্তু ৯০'এর দশকে সমুদ্র থেকে বেশ খানিকটা ভিতরে বিভিন্ন স্থলে এবং বিশেষ করে কারালে এই সভ্যতার এক বিশাল কেন্দ্র আবিষ্কৃত হওয়ায় এই তত্ত্ব আরও প্রশ্নের মুখে পড়ে। কারণ -


title: আন্দীয় সভ্যতার সমুদ্রনির্ভরতা

text: এতৎসত্ত্বেও "আন্দীয় সভ্যতার সমুদ্রনির্ভরতার তত্ত্ব"টিকে বাতিল পরিগণিত করা যায় না। কারণ -এই কারণেই এই অঞ্চলে সুপ্রাচীন সভ্যতার বিকাশের ক্ষেত্রে বর্তমানে একধরণের "পারস্পরিক নির্ভরতার তত্ত্ব" জোরদার হয়ে উঠেছে। এই তত্ত্ব অণুযায়ী, দেশাভ্যন্তরের বিভিন্ন কেন্দ্রগুলির মূল ভিত্তি ছিল এই তুলো ও ঘাসের চাষ ও তার থেকে নানাধরনের প্রয়োজনীয় জাল, কাপড়, থলি, প্রভৃতির উৎপাদন বজায় রাখা। অন্যদিকে উপকূলীয় কেন্দ্রগুলির মূল উৎপাদন ছিল মাছ ও সমুদ্রজাত খাদ্য, যার উপর স্থলাভ্যন্তরের কেন্দ্রগুলিও নির্ভরশীল ছিল। বিভিন্ন তথ্যপ্রমাণের উপর নির্ভর করেই বর্তমানে উপকূল ও দেশাভ্যন্তরের কেন্দ্রগুলির এই পারস্পরিক নির্ভরতার তত্ত্বই জোরদার হয়ে উঠেছে।


title: ঠাকুরগাঁও-১

text: ঠাকুরগাঁও-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত জাতীয় সংসদের ৩নং আসন।


title: ঠাকুরগাঁও-১

text: ঠাকুরগাঁও-১ আসনটি ঠাকুরগাঁও জেলার ঠাকুরগাঁও সদর উপজেলা নিয়ে গঠিত।


title: ঠাকুরগাঁও-২

text: ঠাকুরগাঁও-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ জাতীয় সংসদের ৪র্থ ও জেলার ২য় সংসদীয় আসন।


title: ঠাকুরগাঁও-২

text: ঠাকুরগাঁও-২ আসনটি ঠাকুরগাঁও জেলার বালিয়াডাঙ্গী উপজেলা, হরিপুর উপজেলা এবং রানীশংকাইল উপজেলার ধর্মগড় ইউনিয়ন ও কাশিপুর ইউনিয়ন নিয়ে গঠিত।


title: ঠাকুরগাঁও-২

text: ঠাকুরগাঁও-২ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাও ও পঞ্চগড়) জেলায় ভাগ করা হয়েছিল।


title: ঠাকুরগাঁও-২

text: ২০১৪ সাধারণ নির্বাচনে বিএনপিসহ বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে নির্বাচনে দবিরুল ইসলাম পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।


title: ঠাকুরগাঁও-৩

text: ঠাকুরগাঁও-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ সংসদের ৫ম এবং জেলার ৩য় সংসদীয় আসন।


title: ঠাকুরগাঁও-৩

text: ঠাকুরগাঁও-৩ ঠাকুরগাঁও জেলার পীরগঞ্জ উপজেলা এবং রানীশংকাইল উপজেলার রানীমংকাইল পৌরসভা ও এ উপজেলার ছয়টি ইউনিয়ন (নেকমরদ ইউনিয়ন, হোসেনগাঁও ইউনিয়ন, লেহেম্বা ইউনিয়ন, বাচোর ইউনিয়ন, রাতোর ইউনিয়ন ও নন্দুয়ার ইউনিয়ন) নিয়ে গঠিত।


title: ঠাকুরগাঁও-৩

text: ঠাকুরগাঁও-৩ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাও ও পঞ্চগড়) জেলায় ভাগ করা হয়েছিল।


title: নীলফামারী-১

text: নীলফামারী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১২তম এবং জেলার ১ম সংসদীয় আসন। এ আসন থেকে নির্বাচিত বর্তমান সংসদ সদস্য হলেন আফতাব উদ্দিন সরকার, তিনি ২০১৪ সাধারণ নির্বাচনে আওয়ামী লীগ থেকে নির্বাচিত হয়েছিলেন।


title: নীলফামারী-১

text: নীলফামারী-১ আসনটি নীলফামারী জেলার ডিমলা উপজেলা ও ডোমার উপজেলা নিয়ে গঠিত।


title: নীলফামারী-১

text: নীলফামারী ১ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। তৎকালীন রংপুর-১ আসন থেকে নীলফামারী-১ সৃষ্টি করা হয়েছিল।


title: দেওয়ানহাট সিটি কর্পোরেশন কলেজ

text: দেওয়ানহাট সিটি কর্পোরেশন কলেজ বাংলাদেশের চট্টগ্রাম জেলার একটি উচ্চ মাধ্যমিক স্তরের শিক্ষা প্রতিষ্ঠান। ২০১১ সালে প্রতিষ্ঠিত এই কলেজটি চট্টগ্রাম সিটি কর্পোরেশন দ্বারা পরিচালিত।


title: দেওয়ানহাট সিটি কর্পোরেশন কলেজ

text: দেওয়ানহাট সিটি কর্পোরেশন কলেজটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার ডবলমুরিং থানা এলাকায় অবস্থিত। এটি মূলত: নগরীর জিরো পয়েন্ট এলাকায় অবস্থিত একটি শিক্ষা প্রতিষ্ঠান, যেখানে নগরীর সকল স্থান থেকে যোগাযোগের সুব্যবস্থা বিদ্যমান।


title: নীলফামারী-২

text: নীলফামারী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত বাংলাদেশ সংসদের ১৩তম এবং জেলার ২য় সংসদীয় আসন। এ আসনের বতর্মান সংসদ সদস্য হলেন আওয়ামী লীগের আসাদুজ্জামান নুর, তিনি ২০০১ থেকে তৃতীয় বারের জন্য নির্বাচিত হয়েছেন।


title: নীলফামারী-২

text: নীলফামারী-২ আসনটি নীলফামারী জেলার নীলফামারী সদর উপজেলা নিয়ে গঠিত।


title: নীলফামারী-২

text: নীলফামারী-২ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।


title: নীলফামারী-২

text: ২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে আসাদুজ্জামান নূর পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।


title: নীলফামারী-৩

text: নীলফামারী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৪নং আসন।


title: নীলফামারী-৩

text: নীলফামারী-৩ আসনটি নীলফামারী জেলার জলঢাকা উপজেলা নিয়ে গঠিত।


title: নীলফামারী-৩

text: নীলফামারী-৩ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।


title: নীলফামারী-৩

text: নির্বাচনী এলাকা গঠনের সময় এটি জলঢাকা উপজেলা ও কিশোরগঞ্জ উপজেলার তিনটি ইউনিয়ন পরিষদ (বড়ভিটা ও পুটিমারি ও রণচণ্ডি) নিয়ে গঠিত ছিল। কিন্তু ২০১৮ সাধারণ নির্বাচনে সীমানা পুনরায় নির্ধারিত করে।


title: নীলফামারী-৪

text:
নীলফামারী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৫ নং আসন।
নীলফামারী-৪ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।


title: নীলফামারী-৪

text: ২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে শওকত চৌধুরী বিনা প্রতিদ্বন্দ্বিতায় সংসদ সদস্য নির্বাচিত হয়।


title: রংপুর-১

text: রংপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ১৯ নং আসন।


title: রংপুর-১

text: এটি রংপুর জেলার গংগাচড়া উপজেলা নিয়ে গঠিত।


title: রংপুর-১

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মসিউর রহমান রাঙ্গা বিনা প্রতিদ্বন্দ্বিতায় নির্বাচিত হন।


title: রংপুর-১

text: ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির করিমুদ্দিন ভরসা নির্বাচিত হন।


title: কমলারাণীর দীঘি

text: কমলারাণীর সাগরদীঘি বাংলাদেশের হবিগঞ্জ জেলার বানিয়াচং উপজেলায় অবস্থিত একটি বৃহদায়তনের জলাধার। ৬৬.০০ একর জমির উপর প্রতিষ্ঠিত এই দীঘিটি আয়তনের দিক থেকে দেশের দ্বিতীয় বৃহত্তম জলাধার হিসাবে স্বীকৃত। এই দীঘিটি খনন করান স্থানীয় সামন্ত রাজা পদ্মনাভ। দেশ-বিদেশে এটি রাণী কমলাবতীর দীঘি, বা বানিয়াচং-এর সাগরদীঘি, বা কমলারাণীর দীঘি নামেও বহুল পরিচিত।


title: কমলারাণীর দীঘি

text: কমলারাণীর দীঘিটি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বানিয়াচং উপজেলাযর সাগরদীঘি মৌজায় অবস্থিত।


title: কমলারাণীর দীঘি

text: প্রায় দ্বাদশ শতাব্দিতে রাজা পদ্মনাভ প্রজাদের জলকষ্ট নিবারণের জন্য বানিয়াচং গ্রামের মধ্য ভাগে একটি বিশাল দিঘি খনন করেন। এ দিঘি খননের পর পানি না উঠায় স্বপ্নে আদিষ্ট হয়ে রাজা পদ্মনাভের স্ত্রী রাণী কমলাবতী এ দিঘিতে আত্মবিসর্জন দেন বলে একটি উপাখ্যান এ অঞ্চলে প্রচলিত আছে। এ জন্য এ দিঘিকে কমলারাণীর দিঘিও বলা হয়ে থাকে। এ দিঘি নিয়ে বাংলা ছায়াছবিসহ রেডিও মঞ্চ নাটক রচিত হয়েছে। এর পাড়ে বসে পল্লী কবি জসিমউদ্দিন ‘রাণী কমলাবতীর দিঘি’ নামে একটি কবিতা রচনা করেছিলেন। সে কবিতাটি তাঁর ‘সূচয়নী’ কাব্য গ্রন্থে অন্তর্ভূক্ত রয়েছে। এ দিঘিটি বাংলা দেশের দ্বিতীয় বৃহত্তম দিঘি বলে খ্যাতি রয়েছে। ১৯৮৬ সালে দিঘিটি পুনঃখনন করান ঐ গ্রামেরই স্বনামধন্য তৎকালীন মৎস্য ও পশুপালন মন্ত্রী সিরাজুল হোসেন খাঁন।


title: কমলারাণীর দীঘি

text: কবি জসীমউদ্দীন বানিয়াচংয়ে পরিদর্শনে কালে নয়নাভিরাম সাগরদীঘির প্রাকৃতিক পরিবেশ ও সৌন্দর্য্যে মুগ্ধ হয়ে ‘রানী কমলাবতীর দীঘি’ নামে একটি কবিতা লিখেছিলেন, যা তার সূচয়ণী কাব্যগ্রন্থের অন্তর্ভুক্ত।


title: রংপুর-২

text: রংপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২০ নং আসন।


title: রংপুর-২

text: রংপুর-২ আসনটি রংপুর জেলার তারাগঞ্জ উপজেলা ও বদরগঞ্জ উপজেলা নিয়ে গঠিত।


title: রংপুর-২

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল কালাম মো. আহসানুল হক চৌধুরী বিনা প্রতিদ্বন্দ্বিতায় নির্বাচিত হন।


title: রংপুর-২

text: জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে বাংলাদেশ আওয়ামী লীগের আনিসুল হক চৌধুরী নির্বাচিত হন।


title: রংপুর-২

text: ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির পরিতোষ চক্রবর্তী নির্বাচিত হন।


title: রংপুর-৩

text: রংপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২১নং আসন।


title: রংপুর-৩

text: এটি রংপুর জেলার সাবেক সদর উপজেলা (সিটি কর্পোরেশন এলাকাসহ) নিয়ে গঠিত।


title: রংপুর-৩

text: ২০০৮ সালের সাধারণ নির্বাচনে হুসেইন মুহাম্মদ এরশাদ তিনটি আসনে দাড়ান: রংপুর-৩, কুড়িগ্রাম-২ ও ঢাকা-১৭। সবগুলি আসনে জয়ী হবার পর, তিনি ঢাকা-১৭ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে তার স্ত্রী রওশন এরশাদ আলী নির্বাচিত হন।


title: রংপুর-৪

text: রংপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২২নং আসন।


title: রংপুর-৪

text: রংপুর-৪ আসনটি রংপুর জেলার সাবেক পীরগাছা উপজেলা ও কাউনিয়া উপজেলা নিয়ে গঠিত।


title: রংপুর-৫

text: রংপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২৩নং আসন।


title: রংপুর-৫

text: রংপুর-৫ আসন রংপুর জেলার মিঠাপুকুর উপজেলা নিয়ে গঠিত।


title: রংপুর-৫

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এইচ এন আশিকুর রহমান বিনা প্রতিদ্বন্দ্বিতায় নির্বাচিত হন।


title: রংপুর-৫

text: জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে এইচ এন আশিকুর রহমান নির্বাচিত হন।


title: রংপুর-৫

text: ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে মিজানুর রহমান চৌধুরী নির্বাচিত হন।


title: রংপুর-৬

text: রংপুর-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২৪নং আসন।


title: রংপুর-৬

text: রংপুর-৬ আসন জেলার পীরগঞ্জ উপজেলা নিয়ে গঠিত।


title: রংপুর-৬

text: ২০১৪ সালের সাধারণ নির্বাচনে শেখ হাসিনা দুটি আসনের জন্য দাঁড়িয়েছিলেন: রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন, তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও অন্যটি ছেড়ে দেন। ফেব্রুয়ারি ২০১৪ সালে উপ-নির্বাচন হবার কথা থাকলেও শিরীন শারমিন চৌধুরী ছাড়া আর কোন প্রার্থী না থাকায় শিরীন শারমিন চৌধুরী বিনা প্রতিদ্বন্দ্বিতায় নির্বাচিত হন।


title: রংপুর-৬

text: ২০০৮ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলিতে উপ-নির্বাচন অনুষ্ঠিত হয়। ২০০৯ সালের উপ-নির্বাচনে বিএনপি প্রার্থী নূর মুহম্মদ মণ্ডলকে পরাজিত করে বাংলাদেশ আওয়ামী লীগের আবুল কালাম আজাদ নির্বাচনে নির্বাচিত হন।


title: রংপুর-৬

text: জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে জাতীয় পার্টির নুর মোহাম্মদ মণ্ডল নির্বাচিত হন।


title: রংপুর-৬

text: ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির এস. এম. হোসেন নির্বাচিত হন।


title: দিনাজপুর-১

text: দিনাজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৬নং আসন।


title: দিনাজপুর-১

text: দিনাজপুর-১ আসনটি দিনাজপুর জেলার বীরগঞ্জ উপজেলা ও কাহারোল উপজেলা নিয়ে গঠিত।


title: দিনাজপুর-১

text: দিনাজপুর-১ আসনটি ১৯৭৩ সালে স্বাধীন বাংলাদেশে প্রথম নির্বাচনের সময় গঠিত হয়েছিল।


title: দিনাজপুর-১

text: আব্দুল্লাহ আল কাফি ২০০৫ সালের ২২ সেপ্টেম্বরে মৃত্যুবরণ করলে আসনটি শুন্য হয়। ডিসেম্বর ২০০৫-এর উপনির্বাচনে স্বতন্ত্র প্রার্থী মনোরঞ্জন শীল গোপাল সংসদ সদস্য নির্বাচিত হন।


title: দিনাজপুর-৬

text: দিনাজপুর-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ১১নং আসন।


title: দিনাজপুর-৬

text: দিনাজপুর-৬ আসনটি দিনাজপুর জেলার নবাবগঞ্জ, বিরামপুর, হাকিমপুর ও ঘোড়াঘাট উপজেলা নিয়ে গঠিত।


title: গাইবান্ধা-৫

text: গাইবান্ধা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩৩নং আসন।


title: গাইবান্ধা-৫

text: এটি গাইবান্ধা জেলার ফুলছড়ি উপজেলা ও সাঘাটা উপজেলা নিয়ে গঠিত।


title: গাইবান্ধা-৫

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফজলে রাব্বী মিয়া বিনা প্রতিদ্বন্দ্বিতায় নির্বাচিত হন।


title: গাইবান্ধা-৪

text: গাইবান্ধা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩২নং আসন।


title: গাইবান্ধা-৪

text: গাইবান্ধা-৪ আসনটি গাইবান্ধা জেলার গোবিন্দগঞ্জ উপজেলা নিয়ে গঠিত।


title: গাইবান্ধা-৪

text: ২০০৬ সালের মার্চে আবদুল মোত্তালেব আকন্দ মারা যান। বিএনপির শামীম কায়সার লিংকন ২০০৬ সালের উপ-নির্বাচনে নির্বাচিত হন।


title: অ্যানিয়া শ্রাবসোল

text: অ্যানিয়া শ্রাবসোল (; জন্ম: ৭ ডিসেম্বর, ১৯৯১) সমারসেটের বাথে জন্মগ্রহণকারী ইংল্যান্ডের আন্তর্জাতিক প্রমিলা ক্রিকেটার। ইংল্যান্ড মহিলা ক্রিকেট দলের নিয়মিত সদস্য তিনি। দলে তিনি মূলতঃ মিডিয়াম পেস বোলার হিসেবে ভূমিকা রাখছেন। ডানহাতি মিডিয়াম পেস বোলিংয়ের পাশাপাশি নীচের সারির কার্যকরী ডানহাতি ব্যাটসম্যান তিনি। ঘরোয়া ক্রিকেটে সমারসেট মহিলা দলে খেলছেন।


title: অ্যানিয়া শ্রাবসোল

text: ১৯৯০-এর দশকের শুরুতে উইল্টশায়ারের পক্ষে দু’টি মাইনর কাউন্টিজ খেলায় অংশগ্রহণকারী ইয়ান শ্রাবসোলের কন্যা তিনি। হেসফিল্ড গার্লস স্কুলে অধ্যয়ন করেছেন। সমারসেট মহিলা দলের পক্ষে যুবাদের ক্রিকেটে অংশগ্রহণ করলেও মহিলাদের কাউন্টি চ্যাম্পিয়নশীপে অনূর্ধ্ব-১৫ ও অনূর্ধ্ব-১৯ দলে খেলেছেন। তবে মাত্র ১২ বছর বয়সে কাউন্টির প্রথম একাদশে তার অভিষেক ঘটে।


title: অ্যানিয়া শ্রাবসোল

text: মহিলাদের কাউন্টি চ্যাম্পিয়নশীপে বার্কশায়ারের বিপক্ষে অংশ নিয়ে স্টিফ ডেভিসের সাথে বোলিং উদ্বোধন করে ছয় ওভারে দুই উইকেট দখল করেন। এরফলে সমারসেট দল চার উইকেটে জয় পায়। পরের খেলায় মহিলাদের লিস্ট এ ক্রিকেটে স্টাফোর্ডশায়ারের বিপক্ষে প্রথমবারের মতো রান সংগ্রহসহ অপরাজিত ১০* রান তোলেন।


title: অ্যানিয়া শ্রাবসোল

text: ১৪ আগস্ট, ২০০৮ তারিখে দক্ষিণ আফ্রিকার বিপক্ষে তার ওডিআই অভিষেক ঘটে। বোলিং উদ্বোধনে নেমে মার্সিয়া লেটসোয়ালো’র উইকেট পান। খেলায় ইংল্যান্ড দল খুব সহজেই জয় পায়। নয়দিন পর একই দলের বিপক্ষে টুয়েন্টি২০ আন্তর্জাতিকে অভিষেক হয়। খেলায় তিনি ম্যান অব দ্য ম্যাচের পুরস্কার পান।


title: অ্যানিয়া শ্রাবসোল

text: ২০০৮ সালে বর্ষসেরা উদীয়মান মহিলা ক্রিকেটারের পুরস্কার পান। এরফলে তাকে ২০০৯ সালের মহিলাদের ক্রিকেট বিশ্বকাপে ইংল্যান্ড দলের প্রতিনিধিত্ব করার জন্য ডাকা হয়। ফেব্রুয়ারি, ২০১২ সালে নিউজিল্যান্ডের বিপক্ষে নিজস্ব সেরা ৫/১১ লাভ করেন। এপ্রিল, ২০১৪ সালে ইসিবি কর্তৃক ১৮জন মহিলা খেলোয়াড়ের অন্যতম হিসেবে কেন্দ্রীয়ভাবে চুক্তিবদ্ধ হন।


title: পল পট

text: পলপট (/pɒl pɒt/; Khmer: ប៉ុល ពត; জন্ম: ১৯ মে ১৯২৫ - মৃত্যু: ১৫ এপ্রিল ১৯৯৮) ছিলেন কম্বোডিয়ার খেমাররুজ দলের নেতা। তিনি দলটির নেতৃত্বে ছিলেন ১৯৬৩ সাল থেকে ১৯৯৭ সাল পর্যন্ত। তার দল রাজধানী নমপেন দখল করলে ১৯৭৫ সালে তিনি কম্বোডিয়ার শাসনক্ষমতা লাভ করেন এবং ১৯৭৯ সালে পার্শ্ববর্তী ভিয়েতনাম কর্তৃক ক্ষমতা থেকে উৎখাত হন। পলপট অত্যন্ত নিষ্ঠুর ছিলেন এবং তার চার বছরের শাসনকালে কম্বোডিয়ার ৮০ লাখ জনগোষ্ঠীর ১০ থেকে ৩০ লাখের মত লোক মারা যায়।


title: বাকলিয়া সরকারি কলেজ, চট্টগ্রাম

text: বাকলিয়া সরকারি কলেজ, চট্টগ্রাম (পূর্বনাম: গভঃ কমার্শিয়াল ইনস্টিটিউট, চট্টগ্রাম) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি চট্টগ্রাম বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর চট্টগ্রাম অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।


title: বাকলিয়া সরকারি কলেজ, চট্টগ্রাম

text:
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
পরে গণপ্রজাতন্ত্রী বাংলাদেশ সরকার সকল কমার্শিয়াল ইনস্টিটিউটকে উন্মুক্ত করে সকল বিষয়ে পাঠদানের সুযোগ করে দেন। সেই সুবাদে ২০১৬ এর মে মাসে গভঃ কমার্শিয়াল ইনস্টিটিউট, চট্টগ্রাম বাকলিয়া সরকারি কলেজ, চট্টগ্রাম-এ রূপান্তরিত হয়।


title: বাকলিয়া সরকারি কলেজ, চট্টগ্রাম

text: এই প্রতিষ্ঠানটিতে চট্টগ্রাম শিক্ষা বোর্ড এর আধিনে উচ্চ মাধ্যমিক স্তরে বিজ্ঞান, মানবিক, ব্যবসায় শিক্ষা বিভাগে দুই বছর মেয়াদী এইচ.এস.সি পরীক্ষায় উত্তীর্ন হওয়া যায়।


title: পাবনা-৫

text: পাবনা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৭২নং আসন।


title: পাবনা-৫

text: পাবনা-৫ আসনটি পাবনা জেলার পাবনা সদর উপজেলা নিয়ে গঠিত।


title: পাবনা-৫

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে গোলাম ফারুক খন্দকার প্রিন্স বিনা প্রতিদ্বন্দ্বিতায় নির্বাচিত হন।


title: মিশন: ইম্পসিবল - রোগ নেশন

text: মিশন: ইম্পসিবল - রোগ নেশন ২০১৫ সালে মুক্তিপ্রাপ্ত একটি মার্কিন অ্যাকশন স্পাই ধাঁচের চলচ্চিত্র। এটি রচনা ও পরিচালনা করেছেন ক্রিস্টোফার ম্যাককুয়ের। এটি "মিশন: ইম্পসিবল" সিরিজের পঞ্চম চলচ্চিত্র এবং "মিশন: ইম্পসিবল - গোস্ট প্রটোকল" (২০১১) চলচ্চিত্রের পরবর্তী কিস্তি। ছায়াছবিটিতে অভিনয় করেছেন টম ক্রুজ, জেরেমি রেনার, ভিং রামেস, সায়মন পেগ, রেবেকা ফার্গুসন, শন হ্যারিস, অ্যালেক বল্ডউইন সহ আরো অনেকে। ক্রুজ, রেনার, পেগ ও রামেস তাদের আগের ভূমিকাতেই এখানে অভিনয় করেছেন। "রোগ নেশন" চলচ্চিত্রটি প্রযোজনা করেছেন টম ক্রুজ, জে. জে. আব্রামস ও স্কাইড্যান্স প্রডাকশনসের ডেভিড এলিসন। চলচ্চিত্রটিতে দেখানো হয়, আইএমএফ গুপ্তচর ইথান হান্ট (টম ক্রুজ) মার্কিন সরকারের নজর থেকে গা বাঁচিয়ে সিন্ডিকেট নামে একটি আন্তর্জাতিক অপরাধ সংস্থার অস্তিত্ব প্রমাণের চেষ্টা করে।


title: মিশন: ইম্পসিবল - রোগ নেশন

text: চলচ্চিত্রটির ধারণ কার্য শুরু হয় ২০১৪ সালের ২১ আগস্ট অস্ট্রিয়ার ভিয়েনায় আর শেষ হয় ২০১৫ সালের ১২ মার্চ। উত্তর আমেরিকায় প্যারামাউন্ট পিকচার্স চলচ্চিত্রটি মুক্তি দেয় ২০১৫ সালের ৩১ জুলাই। মুক্তির প্রথম সপ্তাহেই এটি যুক্তরাষ্ট্র থেকেই ৫ কোটি ৫৫ লক্ষ ডলার আয় করে। এটি এখনো পর্যন্ত বিশ্বব্যাপী ৬৮ কোটি ২৩ লক্ষ মার্কিন ডলার আয় করেছে।"মিশন: ইম্পসিবল - রোগ নেশন" চলচ্চিত্রের আবহ সঙ্গীতের সুরকার ছিলেন জো ক্রিমার। তিনি এর আগেও পরিচালক ম্যাককুয়েরের সাথে "দি ওয়ে অফ দ্য গান" এবং "জ্যাক রিচার" চলচ্চিত্রে কাজ করেছেন। ২০১৪ সালের সেপ্টেম্বরের দিকে চলচ্চিত্রটির সুরকার হিসেবে ক্রিমারের নাম ঘোষণা করা হয়। সাউন্ডট্র্যাকের হার্ডকপি লা-লা ল্যান্ড রেকর্ডস ২০১৫ সালের ২৮ জুলাই প্রকাশ করে। আর একই তারিখে প্যারামাউন্ট মিউজিক এর ডিজিটাল সংস্করণ প্রকাশ করে।


title: শিধলকুড়া উচ্চ বিদ্যালয়

text: শিধলকুড়া উচ্চ বিদ্যালয় বাংলাদেশের শরীয়তপুর জেলার একটি মাধ্যমিক পর্যায়ের শিক্ষাপ্রতিষ্ঠান।


title: শিধলকুড়া উচ্চ বিদ্যালয়

text: এই স্কুলের প্রতিষ্ঠাতা আবুল কালাম শামসুদ্দীন; তিনি ডামুড্যা মুসলিম উচ্চ বিদ্যালয়ের একজন শিক্ষক ছিলেন। তখন ১৯৬৮ সাল, একদিন ওই স্কুলের এক মিটিং এ শিধলকুড়াতে স্কুল না থাকাতে কথা উঠে এবং সেদিন আবুল কালাম শামসুদ্দীন স্যার ওই স্কুল থেকে রিজাইন করে। তারপর শিধলকুড়ায় একটি উচ্চ বিদ্যালয় নির্মানের জন্য এলাকাবাসীর সাহায্য এবং নিজ চেষ্টায় ফান্ড তৈরি করে ১৯৬৯ সালে ছোট পরিসরে "শিধলকুড়া উচ্চ বিদ্যালয়" গড়ে তুলে।


title: শিধলকুড়া উচ্চ বিদ্যালয়

text: শিধলকুড়া উচ্চ বিদ্যালয়ের পুর্ব পাশে শরীয়তপুর-গোসাইরহাট হাইওয়ে রোড, দক্ষিণ পাশে শিধলকুড়া বাজার রোড ও শিধলকুড়া ইউনিয়ন পরিষদ, উত্তর পাশে শিধলকুড়া প্রাথমিক বিদ্যালয় এবং পশ্চিম পাশে শিধলকুড়া নদী অবস্থিত। বর্তমানে এই বিদ্যালয়টি ৪ একর জায়গার উপর অবস্থিত।


title: শিধলকুড়া উচ্চ বিদ্যালয়

text: বর্তমানে এই স্কুলে ৩ টি একাডেমিক ভবন রয়েছে। উত্তর পাশের নতুন ২ তলা ভবনে শ্রেণী পাঠ দান ছাড়াও প্রশাসনিক কাজ করা হয়। এছাড়াও স্কুলে একটি বিজ্ঞান ভবন রয়েছে যেখানে বিজ্ঞান বিভাগের ক্লাশ এবং ল্যাবের কাজ করা হয়। বিজ্ঞান ভবনের পাশের ভবনে রয়েছে ছাত্রী কমনরুম এবং একটি অডিটোরিয়াম রুম ।


title: শিধলকুড়া উচ্চ বিদ্যালয়

text:
শিক্ষকদের আবসনের জন্য রয়েছে ওয়েজ অনার্স বিল্ডিং।
স্কুলের ওয়েজ অনার্স ভবনের প্রথম রুমে একটি লাইব্রেরী রয়েছে। বর্তমানে এই লাইব্রেরীতে একজন লাইব্রেরিয়ান সহ ৫,০০০-এর বেশি বই রয়েছে। লাইব্রেরী থেকে শিক্ষার্থীরা নিয়মিত বই সংগ্রহের পাশাপাশি দৈনিক পত্রিকাও পড়তে পারে।


title: শিধলকুড়া উচ্চ বিদ্যালয়

text: স্কুলের পূর্ব পাশে একটি টিনসেট বিল্ডিংয়ে "শিধলকুড়া উচ্চ বিদ্যালয় ছাত্রাবাস" অবস্থিত। এখানে মোট ৫ টি রুমে ২০ জন ছাত্রের থাকার ব্যাবস্থা আছে। এখানে নিয়মিত শিক্ষকগন ছাত্রদের পড়াশোনার ব্যাপারে তদারকি করে থাকেন।


title: শিধলকুড়া উচ্চ বিদ্যালয়

text: মূল একাডেমী ভবনের সামনেই সুপ্রস্থ খেলার মাঠ। যেখানে শিক্ষার্থীরা টিফিন পিরিয়ডে বা অবসর সময়ে ফুটবল, ভলিবল, ক্রিকেট, ব্যাটমিন্টন ইত্যাদি খেলে থাকে।


title: শিধলকুড়া উচ্চ বিদ্যালয়

text: ছাত্রাবাসের পিছনের দিকে দীর্ঘ একটি পুকুর আছে। এখানে আবাসিক ছাত্রসহ বাজারের ব্যবসায়ীগন গোসল করে থাকে।


title: শিধলকুড়া উচ্চ বিদ্যালয়

text: এই পুকুরটি লিজ প্রধানের মাধ্যমে স্কুল কর্তৃপক্ষ ভালো একটি ফান্ড গঠন করে যা দিয়ে বিদ্যালয়ের উন্নয়ন মুলক কাজ করা হয়।


title: শিধলকুড়া উচ্চ বিদ্যালয়

text: শিধলকুড়া উচ্চ বিদ্যালয়ে বর্তমানে বিভিন্ন ধরণের সহশিক্ষা কার্যক্রম চালু রয়েছে:প্রতি বছর এই স্কুলে বার্ষিক ক্রীড়া প্রতিযোগিতা ও বাংলা নববর্ষের অনুষ্ঠান উদযাপিত হয়। এছাড়াও বিভিন্ন সাংস্কৃতিক কর্মকান্ডও এখানে দেখা যায়। ২১শে ফেব্রুয়ারি, ৭ই মার্চ, ২৫মার্চ,১৬ ডিসেম্বরের প্রোগ্রাম করা হয় প্রতি বছর।


title: অঙ্কিত রাজ

text: অঙ্কিত রাজ ভারতের একজন অভিনেতা। তিনি জি টিভির কবুল হ্যায় ধারাবাহিকে অভিনয় করেছেন।


title: ঢাকা-১

text: ঢাকা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৪নং আসন।


title: ঢাকা-১

text: ঢাকা-১ আসনটি ঢাকা জেলার দোহার উপজেলা ও নবাবগঞ্জ উপজেলা নিয়ে গঠিত।


title: ঢাকা-১

text: ১৯৭৩ সালে ঢাকা-১ নির্বাচনী এলাকা স্বাধীন বাংলাদেশে প্রথম নির্বাচনের সময় গঠিত হয়েছিল।


title: ঢাকা-১

text: বাংলাদেশ নির্বাচন কমিশন ২০০৮ সাধারণ নির্বাচনের পূর্বে, ২০০১ সালে পরিচালিত আদমশুমারির প্রকাশিত জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে। যার কারণে ২০০৮ সালের নির্বাচনে ঢাকা মেট্রোপলিন এলাকায় নতুন ৭টি আসন যোগ হয় এবং রাজধানী ঢাকার আসন সংখ্যা ৮ থেকে ১৫টিতে বৃদ্ধি পায়।


title: ঢাকা-২

text: ঢাকা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৫নং আসন।


title: ঢাকা-২

text: ঢাকা-২ আসনটি ঢাকা দক্ষিণ সিটি কর্পোরেশনের ৫৫, ৫৬ ও ৫৭ নং ওয়ার্ড, ঢাকা মেট্রোপলিটন কামরাঙ্গীরচর ও হাজারীবাগ থানার সুন্দরগঞ্জ ইউনিয়ন, সাভার উপজেলার আমিনবাজার ইউনিয়ন, তেঁতুলঝোড়া ইউনিয়ন ও ভাকুর্তা ইউনিয়ন, কেরানিগঞ্জ উপজেলার ৭টি ইউনিয়ন (হযরতপুর, কলাতিয়া, তারানগর, শাক্তা, রোহিতপুর, বাস্তা, কালিন্দী, এবং আগানগর ইউনিয়ন) নিয়ে গঠিত।


title: ঢাকা-২

text: ১৯৭৩ সালে স্বাধীন বাংলাদেশে প্রথম নির্বাচনের সময় ঢাকা-২ নির্বাচনী এলাকা গঠিত হয়েছিল।


title: ঢাকা-২

text: বাংলাদেশ নির্বাচন কমিশন ২০০৮ সাধারণ নির্বাচনের পূর্বে, ২০০১ সালে পরিচালিত আদমশুমারির প্রকাশিত জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে। যার কারণে ২০০৮ সালের নির্বাচনে ঢাকা মেট্রোপলিন এলাকায় ৭টি নতুন আসন যোগ হয় এবং ঢাকার আসনসমূহের সীমানা ব্যাপক হারে পরিবর্তীত হয়।


title: ঢাকা-২

text: ২০১৪ সাধারণ নির্বাচনে বিএনপির নেতৃত্বে বিরোধীদলসমুহ নির্বাচন বয়কট করলে কামরুল ইসলাম পুনরায় বিনাপ্রতিদন্দ্বীতায় নির্বাচিত হয়।


title: কাঁসা

text: কাঁসা হচ্ছে রাং/টিন (Tin) এবং তামা (Copper) এর সংমিশ্রণে তৈরী একটি মিশ্র ধাতু, অনেকেই ধারণা করে থাকেন যে, কাঁসা আর পিতল হচ্ছে একই জিনিস (মিশ্র ধাতু), কিন্তু পিতল হচ্ছে দস্তা (Zinc) এবং তামা (Copper) এর সংমিশ্রণে তৈরী একটি মিশ্র ধাতু । কাজেই, কাঁসা আর পিতল একই জিনিস (মিশ্র ধাতু) নহে ।


title: কাঁসা

text: বাংলাদেশ এবং ভারতে বিভিন্ন ধরনের অলংকারাদি এবং গৃহস্থালির উপকরণ তৈরীতে কাঁসা এবং পিতল ব্যবহার করা হয়ে থাকে । এই দুই ধরনের ধাতুর তৈরী ব্যবহার্য জিনিস-পত্র দ্বারা পারিবারিক ঐতিহ্য (বনেদী-ভাবধারা) প্রকাশ পেয়ে থাকে । বর্তমান যুগে যেমন কোনো পরিবারে স্টেইনলেস স্টীলের জিনিস দ্বারা পরিবারের স্বচ্ছলতাকে নির্দেশ করে, তেমনি আগেরকার যুগে ধনী পরিবারগুলোর কাঁসা এবং পিতলের ব্যবহার দ্বারা ঐ সকল পরিবারগুলোর আভিজাত্য প্রকাশ পেয়ে থাকত । শুধু তাই নয়, এখনও অনেক ধনী পরিবার রান্না-বান্নার কাজে কাঁসা কিংবা, পিতল ব্যবহার না করলেও কাঁসা এবং পিতলের ফুলদানী, টেবিল-ল্যাম্প, কিংবা, ঝাঁড়বাতি, ইত্যাদি ক্রয় এবং ব্যবহার করে থাকেন ।


title: কাঁসা

text: উৎস-কাঁসাঃ http://www.ebangladictionary.org/9876


title: কাঁসা

text: উৎস-পিতলঃhttp://www.ebangladictionary.org/36726


title: ২০০১-০২ এশিয়ান টেস্ট চ্যাম্পিয়নশীপ

text: ২০০১-০২ এশিয়ান টেস্ট চ্যাম্পিয়নশীপ প্রতিযোগিতায় বাংলাদেশ, পাকিস্তান ও শ্রীলঙ্কা ক্রিকেট দল অংশগ্রহণ করে। তন্মধ্যে, বাংলাদেশ ক্রিকেট দল এ প্রতিযোগিতায় প্রথমবারের মতো অংশগ্রহণ করেছিল। এটি এশিয়ান টেস্ট চ্যাম্পিয়নশীপের দ্বিতীয় ও সর্বশেষ আসর ছিল। এশিয়ান ক্রিকেট কাউন্সিলের ব্যবস্থাপনায় আগস্ট, ২০০১ থেকে মার্চ, ২০০২ সাল পর্যন্ত এ ক্রিকেট প্রতিযোগিতাটি অনুষ্ঠিত হয়েছিল। পাকিস্তানের সাথে রাজনৈতিক সংঘাতের কারণে ভারত ক্রিকেট দল প্রতিযোগিতায় অংশ নেয়নি।


title: ২০০১-০২ এশিয়ান টেস্ট চ্যাম্পিয়নশীপ

text: পাকিস্তান এবং শ্রীলঙ্কা দল তাদের রাউন্ড-রবিন পদ্ধতিতে দু’টি টেস্টই বাংলাদেশে খেলে। জয়ের জন্য ১৬ ও টাইয়ের জন্য ৮ পয়েন্ট ধার্য্য করা হয়। তবে ড্র বা পরাজয়ের জন্য কোন পয়েন্ট বরাদ্দ করা হয়নি। পাশাপাশি বোলিং ও ব্যাটিংশৈলীর জন্য বোনাস পয়েন্ট যুক্ত করার সিদ্ধান্ত নেয়া হয়। মুলতান ও কলম্বোয় যথাক্রমে পাকিস্তান ও শ্রীলঙ্কা দল বাংলাদেশ ক্রিকেট দলকে পরাজিত করে চূড়ান্ত খেলায় অবতীর্ণ হয়।


title: ২০০১-০২ এশিয়ান টেস্ট চ্যাম্পিয়নশীপ

text: পাকিস্তানের লাহোরে অবস্থিত গাদ্দাফি স্টেডিয়ামে চূড়ান্ত খেলায় পাকিস্তান ৮ উইকেটের ব্যবধানে শ্রীলঙ্কাকে পরাজিত করে শিরোপা জয় করে।


title: সিড বার্নস

text: সিডনি জর্জ বার্নস (; জন্ম: ৫ জুন, ১৯১৬ - মৃত্যু: ১৬ ডিসেম্বর, ১৯৭৩) নিউ সাউথ ওয়েলসের অ্যান্নানডেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও ক্রিকেট লেখক ছিলেন। ১৯৩৮ থেকে ১৯৪৮ মেয়াদকালে অস্ট্রেলিয়া ক্রিকেট দলের প্রতিনিধিত্ব করেন। ইনিংসের গোড়াপত্তন থেকে শুরু করে নীচেরসারিতেও ব্যাটিং পারদর্শী ছিলেন সিড বার্নস। দ্বিতীয় বিশ্বযুদ্ধ পরবর্তীকালে তাঁকে অস্ট্রেলিয়ার অন্যতম সেরা ব্যাটসম্যান হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন তিনি।


title: সিড বার্নস

text: ১৯১৬ সালে সিডনির অ্যান্নানডেল এলাকায় জন্মগ্রহণ করেন তিনি। কিন্তু নিজ আত্মজীবনীতে লিখেছেন যে, তাঁর জন্ম ১৯১৮ বা ১৯১৯ সালে কুইন্সল্যান্ডে হয়েছিল। এছাড়াও, সামরিক বাহিনীতে রক্ষিত তথ্যে তাঁর জন্ম ৫ জুন, ১৯১৭ রয়েছে। আলফ্রেড পার্সিভাল বার্নস ও হিল্ডা মে বার্নস দম্পতির তৃতীয় সন্তান ছিলেন।


title: সিড বার্নস

text: জন্মের পূর্বেই টাইফয়েড জ্বরে আক্রান্ত হয়ে আলফ্রেড মৃত্যুবরণ করেন। এরপর হিল্ডা সন্তানদেরকে নিয়ে সিডনিতে চলে যান ও বোনের বাড়ীতে অবস্থান করেন। সেখানেই বার্নসের জন্ম হয়। বার্নস স্ট্যানমোর পাবলিক স্কুলে অধ্যয়ণ করেন। সাধারণ মানের হলেও খেলাধূলার জগতে তাঁর যথেষ্ট আগ্রহ ছিল। বড় ভাই হরি’র সংস্পর্শে ক্রিকেট খেলায় সম্পৃক্ত হন। বড় ভাই হরি’র সংস্পর্শে ক্রিকেট খেলায় সম্পৃক্ত হন। খেলার প্রতি আগ্রহের কারণে বিদ্যালয় দলের শেষদিকে মাঠে নামতেন। ঘটনা পরম্পরায় প্রথম একাদশে অন্তর্ভুক্ত হন তিনি। কিন্তু আম্পায়ারের সিদ্ধান্তের বিপক্ষে অবস্থান নেয়ায় প্রথম তিন সপ্তাহকাল সাময়িকভাবে নিষিদ্ধ ঘোষিত হন। বিদ্যালয়ের দলসহ স্থানীয় ক্লাব দল সেন্ট অগাস্টিনে সফলতা লাভের প্রেক্ষিতে বিখ্যাত অস্ট্রেলীয় টেস্ট ক্রিকেটার চার্লি ম্যাককার্টনি’র ডাকনাম অনুসরণে ‘গভর্নর-জেনারেল’ ডাকনাম অর্জন করেন তিনি। ভিক্টোরিয়া ও কুইন্সল্যান্ড দলে স্কুলবয় হিসেবে নিউ সাউথ ওয়েলস দলে অন্তর্ভুক্ত হন তিনি।


title: সিড বার্নস

text: ১৯৩৬-৩৭ মৌসুমের শেষদিকে নিউ সাউথ ওয়েলসের পক্ষে প্রথম-শ্রেণীর ক্রিকেটে অভিষেক ঘটে তাঁর। এর পরপরই ১৯৩৮ মৌসুমে ইংল্যান্ড সফরের জন্য অস্ট্রেলিয়া ক্রিকেট দলের সদস্য হিসেবে মনোনীত হন তিনি। সিরিজের সর্বশেষ টেস্টে তাঁর টেস্ট অভিষেক ঘটে ইংল্যান্ডের বিপক্ষে। এর পরই বিশ্বযুদ্ধের কারণে খেলা বন্ধ হয়ে যায়। বিশ্বযুদ্ধের পর আর্থার মরিসকে সাথে নিয়ে ব্যাটিং উদ্বোধনে নামতেন তিনি।


title: সিড বার্নস

text: সমগ্র খেলোয়াড়ী জীবনে ১৩ টেস্টে অংশ নিয়েছেন তিনি। ডিসেম্বর, ১৯৪৬ সালে সিডনিতে ইংল্যান্ডের বিপক্ষে অনুষ্ঠিত দ্বিতীয় টেস্টে ২৩৪ রান করেছিলেন। ঐ টেস্টে ডন ব্র্যাডম্যান অধিনায়কত্ব করেন ও তাঁর সাথে পঞ্চম উইকেট জুটিতে ৪০৫ রানের বিশ্বরেকর্ড স্থাপন করেন। ১৯ ইনিংসে ৬৩.০৫ গড়ে রান সংগ্রহ করেছিলেন তিনি। ১৯৪৮ মৌসুমে ইংল্যান্ড সফরে অপরাজেয় দলের অন্যতম সদস্য ছিলেন তিনি। ঐ সফরে অস্ট্রেলিয়া দল কোন খেলায়ই পরাজিত হয়নি।


title: সিড বার্নস

text: ১৯৪৮ সালে ইংল্যান্ড সফর শেষে তিনি অবসর নেন। তবে, ১৯৫১-৫২ মৌসুমে টেস্ট ক্রিকেটে ফিরে আসার চেষ্টা চালালেও বিতর্কিতভাবে বাদ পড়েন। ১৬ ডিসেম্বর, ১৯৭৩ তারিখে সিডনির কাছাকাছি কলারয় এলাকায় অবস্থিত নিজ বাড়ীতে তাঁকে মৃত অবস্থায় পাওয়া যায়।


title: ঢাকা-৩

text: ঢাকা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৬নং আসন।


title: ঢাকা-৩

text: ঢাকা-৩ আসনটি ঢাকা জেলার কেরানিগঞ্জ উপজেলার জিনজিরা, আগানগর, তেঘরিয়া কোন্ডা ও শুভাঢ্যা এই ৫টি ইউনিয়ন নিয়ে গঠিত।


title: ঢাকা-৩

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নসরুল হামিদ বিনা প্রতিদ্বন্দ্বিতায় নির্বাচিত হন।


title: ঢাকা-৪

text: ঢাকা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৭নং আসন।


title: ঢাকা-৪

text: ঢাকা-৪ আসনটি ঢাকা জেলার ঢাকা দক্ষিণ সিটি কর্পোরেশনের ৪৭, ৫১, ৫২, ৫৩, ৫৪ নং ওয়ার্ড এবং ঢাকা মেট্রোপলিটন শ্যামপুর থানার শ্যামপুর ইউনিয়ন নিয়ে গঠিত।


title: ঢাকা-৫

text: ঢাকা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৮নং আসন।


title: ঢাকা-৫

text: এটি ঢাকা জেলার ঢাকা দক্ষিণ সিটি কর্পোরেশনের ৪৮, ৪৯,ও ৫০ নং ওয়ার্ড এবং ঢাকা মেট্রোপলিটনের ডেমরা ইউনিয়ন, দনিয়া ইউনিয়ন, মাতুয়াইল ইউনিয়ন ও সারুলিয়া ইউনিয়ন নিয়ে গঠিত।


title: ঢাকা-৫

text: ১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এরফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির মোঃ কামরুল ইসলাম নির্বাচিত হন।


title: কারেন রোল্টন

text: কারেন লুইস রোল্টন (; জন্ম: ২১ নভেম্বর, ১৯৭৪) অ্যাডিলেডে জন্মগ্রহণকারী অস্ট্রেলিয়ার সাবেক মহিলা ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও তিনি জাতীয় দলের অধিনায়ক ছিলেন। দলে তিনি মূলতঃ ব্যাটসম্যান হিসেবে ভূমিকা রেখেছেন। বামহাতে ব্যাটিংয়ের পাশাপাশি দলের প্রয়োজনে মাঝে-মধ্যে বামহাতে মিডিয়াম পেস বোলিংয়ে দক্ষ কারেন রোল্টন। মহিলাদের টেস্ট ক্রিকেটে অস্ট্রেলিয়ার পক্ষে সর্বাধিক রান সংগ্রহ করেছেন। ঘরোয়া ক্রিকেটে সাউথ অস্ট্রেলিয়ান স্করপিয়ন্সের পক্ষে খেলেছেন তিনি। শীত মৌসুমে হকি খেলায় অংশ নিতেন তিনি।


title: কারেন রোল্টন

text: ১৯৯৫ সালে অস্ট্রেলিয়ার পক্ষে আন্তর্জাতিক ক্রিকেটে অভিষেক ঘটে তার। ২০০১ সালে হেডিংলিতে স্বাগতিক ইংল্যান্ডের বিপক্ষে নিজস্ব সর্বোচ্চ অপরাজিত ২০৯ রান তোলেন। এরফলে তিনি বিশ্বরেকর্ড গড়েন। এছাড়াও, একদিনের আন্তর্জাতিকে সর্বাধিক ১৪১টি খেলায় অংশ নিয়েছিলেন যা পরবর্তীতে ২০১০ সালে ইংল্যান্ডের শার্লত এডওয়ার্ডস ভঙ্গ করেন। ১৯৯৭ সাল থেকে অস্ট্রেলিয়া দলের সহঃ অধিনায়কের দায়িত্ব পালন করেন। ফেব্রুয়ারি, ২০০৬ সালে বেলিন্ডা ক্লার্কের অবসর নেয়ার পর তিনি তার স্থলাভিষিক্ত হন।


title: কারেন রোল্টন

text: ২০০৫ সালের মহিলা ক্রিকেট বিশ্বকাপের চূড়ান্ত খেলায় ১০৭ রান তুলেছিলেন। এরফলে তিনি ম্যান অব দ্য ম্যাচের পুরস্কার পেয়েছিলেন। এছাড়াও, নিজস্ব সর্বোচ্চ অপরাজিত ৯৬ রান তোলেন মহিলাদের টুয়েন্টি২০ ক্রিকেটে যা অদ্যাবধি সর্বোচ্চ রানের রেকর্ড।


title: কারেন রোল্টন

text: নিউজিল্যান্ডীয় কোচ স্টিভ জেনকিন একবার মজা করে বলেছিলেন যে, রোল্টনের বিপক্ষে সেরা কৌশল হচ্ছে অস্ট্রেলিয়ার উদ্বোধনী ব্যাটসম্যানদেরকে আউট না করা যাতে তিনি ব্যাটিং করার সুযোগ পেতে না পারেন।


title: কারেন রোল্টন

text: তিনি দুইবার বর্ষসেরা অস্ট্রেলীয় আন্তর্জাতিক মহিলা ক্রিকেটারের পুরস্কার লাভ করেন। ২০০২ ও ২০০৩ সালে ধারাবাহিকভাবে নৈশকালীন অ্যালান বর্ডার পদক বিতরণীতে এ সম্মাননা লাভ করেছিলেন। ২০০৬ সালে আন্তর্জাতিক ক্রিকেট কাউন্সিল প্রবর্তিত বর্ষসেরা মহিলা খেলোয়াড়ের উদ্বোধনী পুরস্কারে ভূষিত হন।


title: কারেন রোল্টন

text: ১৪ বছরের বর্ণাঢ্য খেলোয়াড়ী জীবন শেষে জানুয়ারি, ২০১০ সালে আন্তর্জাতিক ক্রিকেট থেকে অবসরের ঘোষণা দেন রোল্টন।


title: ঢাকা-৬

text: ঢাকা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৯নং আসন। এ আসনের বর্তমান সংসদ সদস্য কাজী ফিরোজ রশীদ।


title: ঢাকা-৬

text: ঢাকা-৬ আসন ঢাকা জেলার ঢাকা দক্ষিণ সিটি কর্পোরেশনের ৩৪, ৩৭, ৩৮, ৩৯, ৪০, ৪১, ৪২, ৪৩, ৪৪, ৪৫ ও ৪৬ নং ওয়ার্ড নিয়ে গঠিত। যার অন্তর্ভুক্ত থানাগুলো হচ্ছেঃ ওয়ারী, গেন্ডারিয়া, সূত্রাপুর, কোতয়ালীর একাংশ ও বংশালের একাংশ। সীমানাঃ পূর্বে- গেন্ডারিয়া, পশ্চিমে- সিদ্দিক বাজার, উত্তরে- ফুলবাড়িয়া ও দক্ষিণে- নাজিরাবাজার।


title: নপকমার্স

text: নপকমার্স () এখনকার সময়ের অন্যতম জনপ্রিয় মুক্ত সোর্স ই-কর্মাস প্লাটফর্ম; যাতে ASP.NET MVC 5.0 এবং MS SQL ২০০৮ (অথবা এর পরের ভার্সন) ব্যাকএন্ড ডেটাবেজ এর জন্য ব্যবহার করা হয়েছে। এই সফটওয়্যার তাদের নিজস্ব "nopCommerce" পাবলিক লাইসেন্স V3 এর অন্তর্গত এবং অফিসিয়ালি অক্টোবর ২০০৮ সালে ছোট থেকে মাঝারি অনলাইন কেনাকাটা সংক্রান্ত ব্যবসার জন্য উম্মুক্ত করা হয়।


title: নপকমার্স

text: "নপকমার্স" একটি নিরাপদ, পরিবর্তনযোগ্য এবং বৃদ্ধিযোগ্য ই-কমার্স প্ল্যাটফর্ম। এর একটি এডমিন সেকশন আছে এবং এই সেকশনের টুলগুলো দিয়ে অনলাইন দোকানের ভিউ, কাস্টমার, ইচ্ছা তালিকা, ডিস্কাউন্ট এবং কুপন সংক্রান্ত সবকিছু করা যায়। এখানে একই ওয়েবসাইট থেকে একাধিক দোকান, একাধিক বিক্রেতা, একাধিক গুদাম, একাধিক ভাষা, মাল্টি কারেন্সি, বহু-ট্যাক্স এবং সেইসাথে সবচেয়ে জনপ্রিয় গেটওয়ের Authorize.net, পেপ্যাল, গুগল চেকআউট জন্য সবকিছু ও এর সাথে আরও অনেক কিছু তৈরি করা আছে। এটা মোবাইল ডিভাইসের জন্য উপযোগী করে ডিজাইন করা। এছাড়াও nopCommerce মধ্যম ট্রাস্ট হোস্টিং এর মধ্যে ও চালানো যায়।


title: নপকমার্স

text: "নপকমার্স " ২০১১ এবং ২০১২ সালে অনুষ্ঠিত Packt মুক্ত সোর্স ই-কমার্স প্রতিযোগীতার ফাইনালিস্ট ছিল।


title: নপকমার্স

text: ৪০০,০০০ এর বেশি বার ডাউনলোড এর ভিত্তিতে nopCommerce সবচেয়ে বেশী রেটিং প্রাপ্ত এবং ডাউনলোড এর সংখ্যার বিবেচনায় প্রথম ৫ টি মাইক্রোসফট ওয়েব প্লাটফর্ম ইন্সটলার এর অন্তর্গত অ্যাপলিকেশন গুলোর একটি। এছাড়াও এটি ১১ তম সবচেয়ে বেশী বার ডাউনলোড হওয়া Codeplex এর একটি অ্যাপলিকেশন।


title: আলোহা

text: আলোহা ২০১৫ সালে মুক্তিপ্রাপ্ত একটি মার্কিন রোমান্টিক কমেডি-নাট্য ধাঁচের চলচ্চিত্র। এটি রচনা, প্রযোজনা ও পরিচালনা করেছেন ক্যামেরন ক্রো। ছায়াছবিটিতে অভিনয় করেছেন ব্র্যাডলি কুপার, এমা স্টোন, র‍্যাচেল ম্যাকঅ্যাডাম্‌স, বিল মারে, জন ক্রাসিনস্কি, ড্যানি ম্যাকব্রাইড, আলেক বল্ডউইন সহ আরো অনেকে। ছবিটি ২০১৫ সালের ২৯ মে তারিখে মুক্তি পায়। এটি নির্মাণে খরচ হয়েছিল প্রায় ৩ কোটি ৭০ লক্ষ মার্কিন ডলার আর মাত্র ২ কোটি ৬৩ লক্ষ মার্কিন ডলার আয় করে ফ্লপ ছবির কাতারে নাম লেখায়।২০১৪ সালের ১৪ ফেব্রুয়ারি ঘোষণা করা হয় যে ছবিটি ২৫ ডিসেম্বর, ২০১৪ তারিখে মুক্তি পাবে। কিন্তু পরবর্তীতে একই বছরের ২১ জুলাই-এ মুক্তির তারিখ পিছিয়ে ২৯ মে, ২০১৫ তারিখ ঘোষণা করা হয়।


title: আলোহা

text: ছবিটির প্রথম ট্রেইলার ১১ ফেব্রুয়ারি, ২০১৫ তারিখে প্রকাশিত হয়।


title: ঢাকা-৭

text: ঢাকা-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮০ নং আসন।


title: ঢাকা-৭

text: ঢাকা-৭ আসনটি ঢাকা মহানগরের বংশালের একাংশ, কোতয়ালীর একাংশ, চকবাজার, লালবাগ, কামরাংগীরচর, হাজারীবাগ ও ধানমন্ডির একাংশ নিয়ে গঠিত৷ সীমানাঃ পূর্বে- নাজিরাবাজার, পশ্চিমে- হাজারীবাগ, উত্তরে- পলাশী ও দক্ষিণে- কামরাংগীরচর।


title: এলিস ভিলানি

text: এলিস জেন ভিলানি (জন্ম: ৬ অক্টোবর, ১৯৮৯) ভিক্টোরিয়ার মেলবোর্নে জন্মগ্রহণকারী অস্ট্রেলিয়ার মহিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে ফাস্ট-মিডিয়াম বোলিংয়ে পারদর্শী তিনি। মহিলাদের জাতীয় ক্রিকেট লীগে ভিক্টোরিয়ান স্পিরিট দলের প্রতিনিধিত্ব করছেন এলিস ভিলানি।


title: এলিস ভিলানি

text: ২০০৯ সালের আইসিসি মহিলা বিশ্ব টুয়েন্টি২০ প্রতিযোগিতায় অস্ট্রেলিয়ার পক্ষে একটি খেলায় অংশ নিয়েছিলেন। ১০ জানুয়ারি, ২০১৪ তারিখে ইংল্যান্ডের বিপক্ষে তার টেস্ট অভিষেক ঘটে। ১৯ জানুয়ারি, ২০১৪ তারিখে একই দলের বিপক্ষে তার ওডিআই অভিষেক ঘটে। জুন, ২০১৫ সালে ইংল্যান্ড সফরে যান। সফরকারী অস্ট্রেলিয়া দলের সদস্যরূপে ২০১৫ সালের মহিলাদের অ্যাশেজ সিরিজে অংশগ্রহণ করেন তিনি।


title: ঢাকা-৮

text: ঢাকা-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮১নং আসন।


title: ঢাকা-৮

text: ঢাকা-৮ আসনটি ঢাকা জেলার ঢাকা দক্ষিণ সিটি কর্পোরেশনের ০৮, ০৯, ১০, ১১, ১২, ১৩, ১৯, ২০, ২১ নং ওয়ার্ড নিয়ে গঠিত।


title: ঢাকা-৮

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রাশেদ খান মেনন বিনা প্রতিদ্বন্দ্বিতায় নির্বাচিত হন।


title: হ্যারি ট্রট

text: জর্জ হেনরি স্টিভেন্স হ্যারি ট্রট (; জন্ম: ৫ আগস্ট, ১৮৬৬ - মৃত্যু: ১০ নভেম্বর, ১৯১৭) ভিক্টোরিয়া প্রদেশের কলিংউড এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। ১৮৮৮ থেকে ১৮৯৮ মেয়াদকালে অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও অস্ট্রেলিয়া দলের অধিনায়কের দায়িত্ব পালন করেছেন হ্যারি ট্রট। মানবীয় গুণাবলীর বৈশিষ্ট্যাবলী নিয়ে অধিনায়কের দায়িত্বে নিয়োজিত থেকে স্মরণীয় হয়ে আছেন তিনি। দলে তিনি মূলতঃ অল-রাউন্ডার হিসেবে ভূমিকা রেখেছিলেন। ডানহাতে ব্যাটিংয়ের পাশাপাশি ডানহাতে লেগ-স্পিন বোলিং করতেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেছেন তিনি।


title: হ্যারি ট্রট

text: মেলবোর্নের কলিংউডে জন্মগ্রহণকারী ট্রট হিসাবরক্ষক অ্যাডলফাস ট্রট ও ম্যারি-অ্যান দম্পতির আট সন্তানের মধ্যে তৃতীয় ছিলেন। তাঁর ছোট ভাই আলবার্টও টেস্ট ক্রিকেটার ছিলেন। স্থানীয় ক্যাপুলেট ক্লাবে উভয়েই জুনিয়র ক্রিকেটে অংশ নিয়েছেন। হ্যারি দক্ষিণ মেলবোর্ন ক্লাবে স্থানান্তরিত হন। ক্লাবের স্কাউটে তাঁকে পার্কে ক্রিকেট খেলতে দেখা যায়। প্রথম মৌসুমেই ১৮ বছর বয়সী ট্রট দলের পক্ষে সেরা ব্যাটিং গড় ও বোলিং গড়ের অধিকারী ছিলেন।


title: হ্যারি ট্রট

text: ১৮৮৬ সালে তাঁর টেস্ট অভিষেক ঘটে। ইংল্যান্ড সফরে অস্ট্রেলিয়া দলের সদস্য মনোনীত হন। লর্ডসে অনুষ্ঠিত প্রথম টেস্টে ইংল্যান্ডের বিপক্ষে তাঁর টেস্ট অভিষেক ঘটে। কিন্তু তাঁর অভিষেক পর্ব সুখকর ছিল না। প্রথম ইনিংসে শূন্য ও দ্বিতীয় ইনিংসে মাত্র তিন রান তোলেন; কিন্তু বোলিং করেননি। তাঁর এ হতাশাব্যঞ্জক ফলাফল অবশ্য দলের বিজয়রথকে আটকাতে পারেনি। খেলায় অস্ট্রেলিয়া দল ৬২ রানে জয় পায় যা ইংল্যান্ডের বিরুদ্ধে তাদের দ্বিতীয়বারের মতো টেস্ট জয় ছিল। কিন্তু পরবর্তী দুই টেস্টে জয় পেয়ে ইংল্যান্ড অ্যাশেজ অক্ষুণ্ন রাখে। সিরিজে ট্রট তেমন প্রভাববিস্তার করতে পারেননি। কোন ইনিংসেই ২০ রানের বেশি তুলতে পারেননি। এছাড়াও তিনি কোন উইকেট পাননি।


title: হ্যারি ট্রট

text: ১৮৮৮, ১৮৯০, ১৮৯৩ ও ১৮৯৬ - এ চারবার ইংল্যান্ড সফর করেছেন তিনি। প্রত্যেকবারই সহস্রাধিক রান তুলেছিলেন। ১৮৯৬ মৌসুমে ইংল্যান্ড সফরে দলীয় সঙ্গীগণ তাঁকে অধিনায়ক হিসেবে মনোনীত করেছিলেন। তবে ঐ সিরিজে ইংল্যান্ড দল ২-১ ব্যবধানে সিরিজ জয়ের পাশাপাশি অ্যাশেজ পুণরুদ্ধার করে। ট্রটের অধিনায়ক হিসেবে যোগ্যতা উচ্চ মার্গের ছিল। ১৮৯৭-৯৮ মৌসুমে অস্ট্রেলিয়ায় অনুষ্ঠিত ফিরতি সিরিজে ট্রটের দল অধিক সফল ছিল। এ সফরে স্বাগতিক অস্ট্রেলিয়া ৪-১ ব্যবধানে সিরিজ জয় করে অ্যাশেজ পুণরুদ্ধার করে।


title: হ্যারি ট্রট

text: অস্ট্রেলীয় ক্রিকেটে কিছুকাল অস্থিতিশীল ও দূর্বল শৃঙ্খলা থাকার পর জো ডার্লিং, মন্টি নোবেল ও ক্লেম হিলের পূর্বে তিনিই দলকে গুছিয়ে আনতে সক্ষম হন। দলীয় সঙ্গীসহ প্রতিপক্ষ কর্তৃক তাঁর ক্রিকেটে ভূমিকার জন্য শ্রদ্ধার পাত্রে পরিণত হয়েছিলেন। পাশাপাশি তিনি দ্রুত প্রতিপক্ষের দূর্বলতা চিহ্নিত করতে পারতেন। রক্ষণাত্মক ব্যাটিংয়ের সাথে মনোমুগ্ধকর শক্তিশালী ব্যাটিংয়ের জন্যও তিনি পরিচিত। তাঁর ধীরগতির লেগ স্পিন বোলিংয়ে পেস ও ফ্লাইট থাকলেও প্রতিপক্ষের ব্যাটসম্যানগণ দ্রুত রান তুলতে সক্ষমতা দেখাতেন।


title: হ্যারি ট্রট

text: ৩১ বছর বয়সে ট্রটের টেস্ট জীবন বেশ কয়েকবার মানসিক অবসাদে আক্রান্ত হয়। ১৮৯৮ সালে ধারাবাহিকভাবে কয়েকটি অস্ত্রোপচার হয়। এরফলে তাঁর স্মৃতিশক্তি হ্রাস পায়। চারশতাধিক দিন তাঁকে মানসিক হাসপাতালে অবস্থান করতে হয়েছে। হাসপাতাল থেকে ছাড়া পেয়ে তিনি পুণরায় ক্রিকেট জীবনে ফিরে আসেন। নিজ রাজ্য ভিক্টোরিয়ার পক্ষে প্রথম-শ্রেণীর ক্রিকেট খেলেন। এছাড়াও সাউথ মেলবোর্ন ক্লাবে ধারাবাহিকভাবে উঁচু স্তরের খেলা প্রদর্শন করেন। খেলোয়াড়ী জীবন থেকে অবসর নিয়ে তিনি ভিক্টোরিয়া দলের নির্বাচকের ভূমিকায় অবতীর্ণ হয়েছিলেন।


title: হ্যারি ট্রট

text: ১৮৯৪ সালে উইজডেন কর্তৃক উইজডেন বর্ষসেরা ক্রিকেটার হিসেবে মনোনীত হন তিনি।


title: হিদেসাবুরো উয়েনো

text:
,মাঝেমাঝে "উয়েনো হিদেসাবুরো" লিখে থাকতেন।'In "Tokyo Teikokudaigaku Jinjiroku" 『東京帝国大学人事録』, the employment records of University of Tokyo, his name was written as "Hidesamurō" 上野英三郎.তসু), মিএ প্রসাশনিক এলাকাতে তার জন্ম। ১৮৯৫ সালে সে ইমপেরিয়াল বিশ্ববিদ্যালয় এর কৃষি বিভাগ থেকে গ্রাজুয়েশ্ন করেন , এবং একই বছরে সে গ্রজুয়েশন বিদ্যালয় শুরু করেন কৃষি প্রকৌশল এবং খামার উন্নয়ন গবেষণা বিষয়ে পড়ালেখা শুরু করেন।সে তার গ্রাজুয়েশন শেষ করেন ১০ জুলাই ১৯০০ সালে এবং সে টকীও ইমপেরিয়াল বিশ্ববি
দ্যালয় এ সহকারী অধ্যাপক হিসেবে যোগ দান করেন এবং শিক্ষ্যা দিতে শুরু করেন।


title: হিদেসাবুরো উয়েনো

text: তার কুকুরহাচিকো বিখ্যাত যে তার জন্য প্রতিনিয়ত তার ফিরে আসার অপেক্ষায় ছিলো ট্রেন স্টেষনে। হাচিকো তার মালিকের মৃত্যুর পর দীর্ঘ ৯ বছর তার অপেক্ষা করেছিল। হাচিকোকে চিরস্মরনীয় করে রাখার জন্য একটি কুকুরের মূর্তি যেটি ব্রোঞ্জ নির্মিত, এমন একটি মূর্তি শিব্যুয়া ট্রেন স্টেশনের সামনে নির্মাণ করা হয়েছে। হাচিকো শিব্যুয়া ট্রেন ষ্টেশনে সে দীর্ঘ নয় বছর অপেক্ষা করেচিল তার মৃত্যুর পুর্ব পর্যন্ত।


title: র‌্যাচেল প্রিস্ট

text: র‌্যাচেল হলি প্রিস্ট (; জন্ম: ১৩ জুলাই, ১৯৮৫) তারানাকির নিউ প্লাইমাউথে জন্মগ্রহণকারী নিউজিল্যান্ডীয় মহিলা ক্রিকেটার। নিউজিল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষক হিসেবে ভূমিকা রাখছেন। রাজ্য লীগে সেন্ট্রাল ডিস্ট্রিক্টস হিন্ডসের প্রতিনিধিত্ব করছেন র‌্যাচেল প্রিস্ট।


title: র‌্যাচেল প্রিস্ট

text: ২০০৯ সালের মহিলা ক্রিকেট বিশ্বকাপে নিউজিল্যান্ড দলের পক্ষে অংশ নেন। ওডিআই ইনিংসে সর্বোচ্চ ব্যক্তিগত সংগ্রহ ১৫৭ করেন যা রেকর্ডবিশেষ। এছাড়াও, একমাত্র উইকেট-রক্ষক ও ব্যাটসম্যান হিসেবে ওডিআইয়ের ইতিহাসে এক ইনিংসে ১৫০ রান তুলেছেন।


title: ঢাকা-৯

text: ঢাকা-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮২নং আসন।


title: ঢাকা-৯

text: ঢাকা-৯ আসনটি ঢাকা মেট্রপলিটন খিলগাঁও ও সবুজবাগ থানাধীন নাসিরাবাদ ইউনিয়ন, দক্ষিণগাঁও ইউনিয়ন ও মাণ্ডা ইউনিয়ন এবং ঢাকা দক্ষিণ সিটি কর্পোরেশনের ০১, ০২, ০৩, ০৪, ০৫, ০৬ ও ০৭ নং ওয়ার্ড নিয়ে গঠিত।


title: ঢাকা-৯

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সাবের হোসেন চৌধুরী বিনা প্রতিদ্বন্দ্বিতায় নির্বাচিত হন।


title: ঢাকা-৯

text: ১৯৯১ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৭, ঢাকা-৫, ঢাকা-৯, ফেনী-১ ও চট্টগ্রাম-৮। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপনির্বাচন অনুষ্ঠিত হয়। ১৯৯১ সালের সেপ্টেম্বরের উপ-নির্বাচনে বিএনপির জে. ইউ. সরকার নির্বাচিত হন।


title: ঢাকা-১০

text: ঢাকা-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৩নং আসন।


title: ঢাকা-১০

text: ঢাকা-১০ আসনটি ঢাকা শহরের ঢাকা দক্ষিণ সিটি কর্পোরেশনের ১৪, ১৫, ১৬, ১৭, ১৮ ও ২২ নং ওয়ার্ড নিয়ে গঠিত।


title: ঢাকা-১০

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ ফজলে নূর তাপস বিনা প্রতিদ্বন্দ্বিতায় নির্বাচিত হন।


title: ঢাকা-১০

text: আবদুল মান্নান নবগঠিত রাজনৈতিক দল বিকল্পধারা বাংলাদেশে যোগদানের জন্য ২০০৪ সালের মার্চ মাসে জাতীয় সংসদ থেকে পদত্যাগ করেন। ফলে উপ-নির্বাচন অনুষ্ঠিত হয়, জুলাই মাসে অনুষ্ঠিত উপনির্বাচনে বিএনপির মোহাম্মদ মোসাদ্দেক আলী নির্বাচিত হন।


title: ঢাকা-১১

text: ঢাকা-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮৪নং আসন।


title: ঢাকা-১১

text: ঢাকা-১১ আসনটি ঢাকা মেট্রপলিটন বাড্ড থানা ও ভাটারা থানাধীন বেরাইদ ইউনিয়ন ভাটারা ইউনিয়ন ও সাঁতারকুল ইউনিয়ন এবং ঢাকা দক্ষিণ সিটি কর্পোরেশনের ২১, ২২ ও ২৩ নং ওয়ার্ড নিয়ে গঠিত।


title: ঢাকা-১১

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ.কে.এম. রহমতুল্লাহ বিনা প্রতিদ্বন্দ্বিতায় নির্বাচিত হন।


title: ঢাকা-১১

text: ১৯৯২ সালের নভেম্বরে হারুন রশীদ মোল্লা মৃত্যুবরণ করেন। ১৯৯৩ সালের ফেব্রুয়ারির উপ-নির্বাচনে বিএনপির সৈয়দ মুহম্মদ মশিন নির্বাচিত হন।


title: ঢাকা-১২

text: ঢাকা-১২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৫নং আসন।


title: ঢাকা-১২

text: ঢাকা-১২ আসনটি ঢাকা শহরের ঢাকা উত্তর সিটি কর্পোরেশনের ২৪, ২৫, ২৬, ২৭, ৩৫ ও ৩৬ নং ওয়ার্ড নিয়ে গঠিত।


title: ঢাকা-১২

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আসাদুজ্জামান খাঁন কামাল বিনা প্রতিদ্বন্দ্বিতায় নির্বাচিত হন।


title: ঢাকা-১৩

text: ঢাকা-১৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৬নং আসন।


title: ঢাকা-১৩

text: ঢাকা-১৩ আসনটি ঢাকা শহরের ঢাকা উত্তর সিটি কর্পোরেশনের ২৮, ২৯, ৩০, ৩১, ৩২, ৩৩ ও ৩৪ নং ওয়ার্ড নিয়ে গঠিত।


title: ঢাকা-১৩

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহাঙ্গীর কবির নানক বিনা প্রতিদ্বন্দ্বিতায় নির্বাচিত হন।


title: ঢাকা-১৪

text: ঢাকা-১৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮৭নং আসন।


title: ঢাকা-১৪

text: ঢাকা-১৪ আসনটি ঢাকা জেলার সাভার উপজেলার কাউন্দিয়া ইউনিয়ন এবং ঢাকা উত্তর সিটি কর্পোরেশনের ০৭, ০৮, ০৯, ১০, ১১ ও ১২ নং ওয়ার্ড নিয়ে গঠিত।


title: ঢাকা-১৪

text: ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে।


title: ঢাকা-১৪

text: বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আসলামুল হক বিনা প্রতিদ্বন্দ্বিতায় নির্বাচিত হন।


title: ঢাকা-১৫

text: ঢাকা-১৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৮নং আসন।


title: ঢাকা-১৫

text: ঢাকা-১৫ আসনটি ঢাকা শহরের ঢাকা উত্তর সিটি কর্পোরেশনের ০৪, ১৩, ১৪ ও ১৬ নং ওয়ার্ড নিয়ে গঠিত।


title: ঢাকা-১৫


title: নাগসেন

text: নাগসেন ছিলেন একজন সর্বাস্তিবাদী বৌদ্ধ ভিক্ষু। তিনি কাশ্মীরে জন্মগ্রহণ করেছিলেন। নাগসেন খ্রিস্টপূর্ব ১৫০ অব্দের সমসাময়িক ছিলেন। উত্তরপশ্চিম ভারতের (অধুনা পাকিস্তান) ভারতীয়-গ্রিক রাজা প্রথম মিনান্ডার (পালি: মিলিন্দ) বৌদ্ধধর্ম সম্পর্কে তাঁকে যে প্রশ্ন করেছিলেন, সেই বিষয়ে নাগসেনের উত্তর "মিলিন্দপঞ্‌হ" গ্রন্থে লিপিবদ্ধ আছে।


title: নাগসেন

text: "মিলিন্দপঞ্‌হ" হিল পালি ভাষায় রচিত একটি বৌদ্ধ ধর্মগ্রন্থ। "মিলিন্দপঞ্‌হ" শব্দটির অর্থ ‘রাজা মিলিন্দের প্রশ্ন’ (মিনান্ডার শব্দটির ভারতীয় রূপ হল ‘মিলিন্দ’)। ভিক্ষু নাগসেন ও রাজা মিলিন্দের কথোপকথন এই গ্রন্থে লিপিবদ্ধ আছে। গ্রন্থটির রচয়িতা নাগসেন। তিনি মূলত পালি ভাষায় এই গ্রন্থটি রচনা করেছিলেন। এই গ্রন্থের ভাষায় কিশতওয়ার জেলার ভাষা কিশতওয়ারির প্রভাব রয়েছে।


title: নাগসেন

text: এই গ্রন্থে উল্লিখিত হয়েছে যে নাগসেন পাটলীপুত্রের (অধুনা পাটনা, বিহার) গ্রিক বৌদ্ধ ভিক্ষু ধর্মরক্ষিতের কাছে ত্রিপিটক অধ্যয়ন করেন। তিনি বোধি লাভ করার পর ধর্মরক্ষিতের অধীনে অর্হৎ হয়েছিলেন।


title: নাগসেন

text: এই গ্রন্থে নাগসেনের পিতা সোঙুত্তর, তাঁর গুরু রোহন, বত্তনীয়ার অস্‌সগুত্ত এবন অপর এক গুরু সাগলের নিকটবর্তী সনখেয়ার আয়ুপালের উল্লেখ আছে।


title: নাগসেন

text: একটি কিংবদন্তি অনুসারে, নাগসেন থাইল্যান্ডে মরকত বুদ্ধ নামক বুদ্ধের প্রথম মূর্তিটি নিয়ে আসেন নিয়ে আসেন। উক্ত কিংবদন্তি অনুসারে, খ্রিস্টপূর্ব ৪৩ অব্দে ভারতের পাটলীপুত্র শহরে নাগসেন মরকত বুদ্ধের মূর্তিটি নির্মাণ করেছিলেন।


title: নাগসেন

text: "মিলিন্দপঞ্‌হ" ও এই কিংবদন্তিটি ছাড়া আর কোথাও নাগসেনের কোনো উল্লেখ পাওয়া যায় না।


title: নাগসেন

text: নাগসেন হলেন মহাযান বৌদ্ধধর্মের অষ্টাদশ অর্হতের অন্যতম। তাঁর প্রথানুগ বস্ত্রচিত্রে দেখা যায় তিনি ডান হাতে একটি খক্‌খর ও বাঁ হাতে একটি পাত্র ধরে আছেন। ক্লিভল্যান্ড মিউজিয়াম অফ আর্টে তাঁর থাঙ্কাগুলির একটি অসাধারণ উদাহরণ রক্ষিত আছে। “এই মূর্তিটি অর্হৎ নাগসেনের [মূর্তির মতো]। ১৪৩৫ সালে জীবরামের আঁকার খাতায় এটি পাওয়া যায়।” who also holds a vase.


title: নাগসেন

text: সিঙ্গাপুরের এশিয়ান সিভিলাইজেশন মিউয়ামে অনুরূপ একটি চিত্র রক্ষিত আছে। (কুইয়ানলং যুগ, ১৮ সি: রেশমের কাজ করা থাঙ্কা।)


title: নাগসেন

text: আধুনিক মূর্তিগুলিকে নাগসেনকে একজন মুণ্ডিত মস্তক বৃদ্ধ ভিক্ষু রূপে দেখানো হয়। এই মূর্তিতে তিনি কান চুলকাচ্ছেন। এটি শ্রবণেন্দ্রিয় শুদ্ধিকরণের প্রতীক। কারণ, বৌদ্ধধর্মের অনুগামীর পক্ষে পরচর্চা বা অন্যান্য নিরর্থক কথা শোনা অকর্তব্য। তাঁদের শুধুমাত্র সত্য কথা শোনার জন্য প্রস্তুত থাকতে হয়।


title: সামহোয়্যার ইন ব্লগ

text: সামহোয়্যার ইন ব্লগ (যা সামু নামেও পরিচিত) একটি বাংলা ব্লগ সাইট। ব্লগটির স্লোগান হচ্ছে ""বাঁধ ভাঙার আওয়াজ""। এটি বাংলা ভাষায় প্রতিষ্ঠিত প্রথম পাবলিক ব্লগ, যা ২০০৫ সালে প্রতিষ্ঠিত হয়েছিল। এবং বিশ্বে বাংলা ভাষী মানুষদের সর্ববৃহৎ ব্লগিং সাইট। ব্লগ সাইটে নিবন্ধিতদের জন্য এটি বিনামূল্যে পোষ্ট করার সুযোগ প্রদান করে; তবে যারা শুধুমাত্র পড়তে চায় তাদের জন্য নিবন্ধন বাধ্যতামূলক নয়। কেবলমাত্র কোনো পোষ্টে মন্তব্য করতে অথবা কোনো কিছু পোষ্ট করতে চাইলে নিবন্ধন করতে হয়।


title: সামহোয়্যার ইন ব্লগ

text: সৈয়দা গুলসান ফেরদৌস জানা এবং তাঁর স্বামী আরিল্ড ক্লোক্কেরহৌগ এই ব্লগের প্রতিষ্ঠাতা এই সাইটের সম্পাদনার দায়িত্বেও তারা রয়েছেন। সাইটের প্রোগ্রামার হাসিন হায়দার সর্বপ্রথম ইংরেজি কিবোর্ড ব্যবহার বাংলা লিখার একটি ফোনেটিক প্রোগ্রাম আবিষ্কার করেন।


title: সামহোয়্যার ইন ব্লগ

text: ১৫ নভেম্বর ২০১৭ পর্যন্ত নিবন্ধিত সদস্য সংখ্যা ২,১৭,০৯১ জন। প্রতিদিন গড়ে ৫৫০০০ থেকে ৬৫ হাজার পাতা দর্শন করেন ৫০ থেকে ৬০ হাজার ব্যবহারকারী। মোবাইল থেকে ৪৫ থেকে ৫০ হাজার ব্যবহারকারী প্রতিদিন ব্লগ ব্যবহার করেন সামহ্যোয়ার ইন ব্লগের ভিজিটরদের মধ্যে ৮২% বাংলাদেশ থেকে, ১০% পশ্চিম বাংলা থেকে এবং বাকি ৮% পৃথিবীর ১৭০টির অধিক দেশের বাসিন্দা।


title: সামহোয়্যার ইন ব্লগ

text: ১৯ ডিসেম্বর বাংলা ব্লগার দিবস পালন করা হয়।


title: সামহোয়্যার ইন ব্লগ

text: ব্লগে নিবন্ধিত সদস্যদের জন্য চার ধরণের মডারেশন পদ্ধতি রয়েছে। "ব্লক, নজরে রাখা, সাধারণ এবং নিরাপদ"। ব্লগ নিয়ন্ত্রন কারীদের 'মডু'ও বলা হয়ে থাকে।


title: ডিজিটাল স্বাক্ষরতা

text: ডিজিটাল লিটারেসি বা ডিজিটাল স্বাক্ষরতা এই একুশের দশকে তার নিজস্ব জায়গা তৈরি করে নিয়েছে। এটি হল ডিজিটাল প্রযুক্তির মাধ্যমে তথ্য তৈরী করার এবং বিশ্লেষন করার ক্ষমতা। বিভিন্ন বয়সের ছাত্রছাত্রীবৃন্দের কলেজে বা চাকুরিক্ষেত্রে সাফল্যের জন্য প্রয়োজন এই বিষয়ে নৈপুণ্যের বিকাশ। এই কারণে শিক্ষক-শিক্ষিকাগণ শ্রেণীকক্ষে প্রযুক্তিবদ্যাকে আনয়নের জন্য হরেকরকম উপকরণ ব্যবহার করছেন। ঐতিহাসিক ঘটনাবলী সম্পর্কে মতামত প্রকাশ থেকে শুরু করে বৈজ্ঞানিক গবেষণা সংক্রান্ত বিষয়গুলির লিখিত রূপায়ণ প্রভৃতি বিভিন্ন ক্ষেত্রে প্রশিক্ষকদের অনেক সুযোগ সুবিধার প্রাপ্তি ঘটেছে যাতে তারা নতুন প্রযুক্তিবিদ্যা উত্থাপন করতে পারেন যা ছাত্রছাত্রীদের প্রয়োজনীয় দক্ষতা অর্জনের ক্ষেত্রে উপভোগ্য হয়ে উঠবে।


title: ডিজিটাল স্বাক্ষরতা

text: এর প্রধান উদ্দেশ্য হল বহুমুখী তথ্য কাঠামোর গঠনকে সহজসাধ্য এবং বিষয়ভিত্তিক উৎপাদন ও বন্টনকে সহজ করে তোলা। সুতরাং যন্ত্রগণকের (কম্পিউটার) মধ্যস্থতায় যোগাযোগকে তথ্য সংগ্রহের একটি নতুন পদ্ধতি হিসাবে ধরা যেতে পারে, অথবা পূর্বের তিনটি- (ভাষা, লিখন ও মুদ্রণ) বিপ্লবের পর 'তথ্য উপাদনের ক্ষেত্রে ছতুর্থ বিপ্লব' বলেও চিহ্নিত করা যেতে পারে। মুদ্রনের বিকাশ অ-ব্যাপ্তির ফলস্বরূপ পূর্ব বিপ্লবটির প্রসারিত হতে কয়েক শতক লেগেছিল। কিন্তু আজ এই পরিগণক এবং ইন্টারনেটের বিকাশ ও ব্যাপ্তি, এক নতুন অর্থনৈতিক বিপ্লবের পাশাপাশি যুগপৎ সংঘটিত হচ্ছে এবং গনমাধ্যম কেন আজ এতটা গুরুত্বপূর্ণ হয়ে দাড়িয়েছে, কেন এত শীঘ্র প্রসার ঘটেছে - উভয়েরই ব্যাখ্যা দিতে সাহায্য করেছে। একজন ব্যক্তিকে ডিজিটালি স্বাক্ষর বলা যেতে পারে যার মধ্যে আটটি মৌলিক উপাদানের সঠিক ভারসাম্য লক্ষ্য করা যায়- তাদের ডিজিটাল দক্ষতা, প্রকৃ্তিগত বৈশিষ্ট‍্য, গুণাবলী ও অনুশীলন-এর ক্ষেত্রে। এই সমতা নির্ভর করে কৃ্ষ্টিমূলক, জ্ঞানমূলক, গঠনমূলক বৈশিষ্ট্য, বাচনশৈলী, নিঃসংশয়তা, সৃজনশীল সমালোচনা, সাংস্কৃতিক এবং নাগরিক সচেতনতার উপর। একই সঙ্গে ডৌগ বেলশাও এর বক্তব্যকে সমর্থন করে বলা যায় যে এই আটটি উপাদান প্রাসঙ্গিক, অর্থাৎ তারা ব্যক্তিগত, সামাজিক ও সাংস্কৃ্তিক ক্ষেত্রের উপর নির্ভরশীল যেখানে তারা বিকশিত হয়।


title: ডিজিটাল স্বাক্ষরতা

text:
সুতরাং এক্ষেত্রে শিক্ষার পথপ্রর্দশক,ব্যবসায়ী গোষ্ঠীর সদস্য এবং পেশাদারী সম্প্রদায়ের সদস্যদের ভূমিকা আছে।
নতুন নতুন প্রযুক্তিবিদ্যার উদ্ভব শিক্ষার্থীদের দ্রুত ও সঠিকভাবে সেইসব প্রযুক্তির ব্যবহার-এর প্রয়োজনীয়তা বাড়িয়ে তুলেছে। ডিজিটাল নাগরিকত্ব জনগনকে এক নতুন পদ্ধতিতে স্বাক্ষর করে তোলার উদ্যোগ নিয়েছে এবং সেক্ষেত্রে প্রতিটি নাগরিকের প্রয়োজন ডিজিটাল স্বাক্ষরতা সংক্রান্ত বহুল পরিমাণ তথ্য।
এমন শিক্ষার ক্ষেত্রে ডিজিটাল প্রযুক্তিবিদ্যার ব্যবহারযোগ্য জিনিসপত্রের ক্রমবর্ধমান প্রাপ্যতা পরিলক্ষিত হচ্ছে এবং এই সম্পদসমূহ শুধুমাত্র তরুণ শিক্ষার্থীদের শিক্ষাদানের ক্ষেত্রেই নয়, এমনকি প্রাপ্তবয়স্ক সমস্ত শিক্ষার্থীদের প্রাথমিক শিক্ষাদানের ক্ষেত্রেও প্রয়োগ করা হচ্ছে। এই প্রযুক্তিবিদ্যার উপস্থিতি নিঃসন্দেহে মৌলিক দক্ষতাসমূহের পরিবর্তন ঘটাচ্ছে। শিক্ষার্থীদের বিষয়ভিত্তিক জ্ঞান, গণনামূলক দক্ষতা ও ভাষাশৈলী বিকশিত হচ্ছে। ফলে প্রযুক্তিবিদ্যার ব্যবহার অপরিহার্য হয়ে পড়েছে। অতএব ডিজিটাল স্বাক্ষরতা আজ শিক্ষা, শিক্ষাদান ও শিখন সকল ক্ষেত্রেই এক অবশ্যম্ভাবী বিষয়ে পরিণত হয়েছে।


title: মন্টি নোবেল

text: মন্টাগু আলফ্রেড নোবেল (; জন্ম: ২৮ জানুয়ারি, ১৮৭৩ - মৃত্যু: ২২ জুন, ১৯৪০) সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকা পালন করেন। ডানহাতে ব্যাটিংয়ের পাশাপাশি ডানহাতে মিডিয়াম পেস ও অফ ব্রেক - উভয় ধরণের বোলিংয়ে পারদর্শীতা দেখিয়েছেন। এছাড়াও, সুদক্ষ ফিল্ডারসহ অধিনায়কত্বেও পারদর্শীতা ছিল তাঁর। তাঁকে অস্ট্রেলিয়ার ক্রিকেটের ইতিহাসে অন্যতম সেরা অল-রাউন্ডার হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন মন্টি নোবেল।


title: মন্টি নোবেল

text: যোসেফ ও মারিয়া নোবেল দম্পতির আট সন্তানের মধ্যে সর্বকনিষ্ঠ ছিলেন মন্টি নোবেল। এ দম্পতি ইংল্যান্ডের সারে এলাকার এগহাম থেকে অস্ট্রেলিয়ায় অভিবাসিত হন। ১৮৯৩ সালে নিউ সাউথ ওয়েলসের সদস্য হিসেবে নিউজিল্যান্ড সফর করেন। ১৮৯৪ সালে অ্যান্ড্রু স্টডার্টের নেতৃত্বাধীন সফরকারী ইংল্যান্ড দলের বিপক্ষে মনোমুগ্ধকর অপরাজিত ১৫২* রান তোলে তাঁর ব্যাটিং কৌশল ইংরেজ ক্রিকেটারদের কাছে তুলে ধরেন। এরফলে নিজ রাজ্য দলে তাঁর অবস্থান পাকাপোক্ত হয়। এছাড়াও, ১৮৯৫-৯৬ ও ১৮৯৬-৯৭ মৌসুমে ধারাবাহিকভাবে দলের শেফিল্ড শিল্ডের শিরোপা বিজয়ে গুরুত্বপূর্ণ ভূমিকা রাখেন।


title: মন্টি নোবেল

text: ১৮৯৩ থেকে ১৯২০ সালের মধ্যে সমগ্র খেলোয়াড়ী জীবনে প্রথম-শ্রেণীর ক্রিকেটে ১৩,৯৭৫ রান তুলেছেন। তন্মধ্যে, ১৯০২ সালে নিজস্ব সেরা ২৮৪ রান তোলেন। নিজ রাজ্য দলের পক্ষে বেশ কয়েকটি জুটি ও সর্বোচ্চ রানের রেকর্ড গড়েন। এছাড়াও ৬২৪ উইকেট পান তিনি।


title: মন্টি নোবেল

text: অস্ট্রেলিয়া দলের পক্ষে ৪২ টেস্টে অংশগ্রহণ করেন। দক্ষিণ আফ্রিকার বিপক্ষে তিনটি টেস্ট বাদে বাকী টেস্টগুলো ইংল্যান্ডের বিপক্ষে খেলেন। জানুয়ারি, ১৮৯৮ সালে প্রথমবারের মতো টেস্টে অংশগ্রহণ করেন তিনি। ১৯০৩ থেকে ১৯০৯ সালের মধ্যে দলকে ১৫ টেস্টে নেতৃত্ব দেন মন্টি নোবেল। তন্মধ্যে ৮ খেলায় জয়, ৫টিতে পরাজয় ও দুইটি টেস্টে ড্র করে তাঁর দল। আগস্ট, ১৯০৯ সালে তিনি সর্বশেষ টেস্টে অংশ নেন। ১৯০৩ সালে ১৩৩ রান সংগ্রহের মাধ্যমে নিজের একমাত্র টেস্ট সেঞ্চুরি করেছিলেন তিনি।


title: মন্টি নোবেল

text: অবসর পরবর্তীকালে ক্লাব পর্যায়ের দলগুলো বিশেষ করে নিজের খেলোয়াড়ী জীবনের সাথে দীর্ঘদিনের সম্পর্কযুক্ত প্যাডিংটন ক্রিকেট ক্লাবে খেলাসহ কোচের দায়িত্ব পালন করেন। ব্যাংকিং খাত থেকে সরে গিয়ে দন্তবিষয়ক পেশায় চলে যান। এ সময়ে তিনি জিলিগান’স ম্যান শীর্ষক ক্রিকেট বিষয়ক গ্রন্থ প্রকাশ করেন। বড় ভাই টেড নোবেলও সংক্ষিপ্ত সময়ের জন্য নিউ সাউথ ওয়েলসের প্রতিনিধিত্ব করেছেন।


title: জামিয়া দারুল আরকাম আল ইসলামীয়া

text: ইসলামী শিক্ষা প্রতিষ্ঠান হিসাবে ব্রাহ্মণবাড়িয়া জেলায় বহু বছর যাবৎ সুনামের সহিত প্রতিষ্ঠান টি পরিচালনা হয়ে আসছে। উক্ত মাদ্রাসাটি ১৯৯২ সালে আলহাজ্ব হযরত মাওলানা সাজেদুর রহমান সাহেব প্রতিষ্ঠা করেন। বর্তমানে তিনিই এই প্রতিষ্ঠানের প্রিন্সিপাল হিসাবে দায়িত্বরত আছেন। উক্ত মাদ্রাসাটিতে ক্লাশ ওয়ান থেকে নিয়ে মাষ্টার্স তথা দারুল হাদিসের পাশাপাশি বিভিন্ন বিষয়ের উপর আলাদ আলাদ পিএইচডি করার সুযোগ ও আছে। বর্তমানে ৩৫ জন শিক্ষক নিয়োজিত আছে। শিক্ষার্থির সংখ্যা প্রায় ১৫০০ শত।


title: পাহাড়ী সান্যাল

text: পাহাড়ী সান্যাল (), (২২ ফেব্রুয়ারি ১৯০৬–১০ ফেব্রুয়ারি ১৯৭৪) হচ্ছেন একজন বাঙালি চলচ্চিত্র অভিনেতা যিনি ছবি বিশ্বাস এবং কমল মিত্রের ন্যায় খ্যাতি অর্জন করেছিলেন।


title: পাহাড়ী সান্যাল

text: পাহাড়ী সান্যাল জন্মেছিলেন দার্জিলিং-এ। শৈশব ও যৌবনের প্রথম পর্ব লখনৌতে কাটান। দেড় বছর বয়সে মা মারা যায়। পিতা ছিলেন একজন সঙ্গীতজ্ঞ এবং সেনা বিভাগের হিসাব পরীক্ষক। বাল্যকালে পিতার কাছে সংগীতে অনুপ্রেরণা লাভ করেন। দশ বছর বয়সে ঘটে পিতৃবিয়োগ। পিতৃস্নেহে মানুষ করে তোলেন জ্যৈষ্ঠ ভ্রাতা।


title: পাহাড়ী সান্যাল

text: পাহাড়ী সান্যালের সংগীতের প্রতি অনুরাগ তাঁকে বেনারসের হিন্দু বিশ্ববিদ্যালয়ের প্রকৌশল পাঠ ত্যাগ করায় এবং তিনি লক্ষ্ণৌ এসে সঙ্গীতচর্চায় আত্মনিয়োগ করেন। লক্ষ্ণৌ সঙ্গীত কলেজ থেকে "উপাধি" পরীক্ষায় উত্তীর্ণ হন। একুশ বছর বয়সে মোরাদাবাদ উচ্চ বিদ্যালয়ের ভাইস-প্রিন্সিপ্যালের সঙ্গে পরিণয়সূত্রে আবদ্ধ হন। রেওয়ার কুমারের গৃহ শিক্ষকতায় নিযুক্ত হন। ১৯৩১-এ ভূমিষ্ঠ হওয়ার ৩-৪ দিন পর একমাত্র পুত্র সন্তান ও স্ত্রীর পরলোকগমন। রেওয়ার কুমার সাহেবের একান্ত সচিব হিসেবে নিযুক্তি লাভ।


title: পাহাড়ী সান্যাল

text: ১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে "আসামী হাজির" নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৫০ টি ছবিতে অভিনয় করেছেন পাহাড়ী সান্যাল।


title: পাহাড়ী সান্যাল

text: বাংলা, হিন্দি, উর্দু প্রভৃতি ভারতীয় ভাষা ছাড়াও ইংরেজি ও ফরাসি ভাষায় পাণ্ডিত্য অর্জন করেছিলেন।


title: মেদীর হাওর

text: মেদীর হাওর বাংলাদেশের ব্রাহ্মণবাড়ীয়া জেলায় অবস্থিত একটি বৃহদায়তন জলাভূমি। এই হাওরটিকে কখনো কখনো মেদিনী হাওর নামেও ডাকা হয়।


title: মেদীর হাওর

text: মেদীর হাওরের অবস্থান ব্রাহ্মণবাড়ীয়া জেলার নাসিরনগর উপজেলার ডাক বাংলোর উত্তর ও পশ্চিম পার্শ্বে।


title: এসিসি ট্রফি

text: এশিয়ান ক্রিকেট কাউন্সিল ট্রফি বা এসিসি ট্রফি সীমিত ওভারের ক্রিকেট প্রতিযোগিতাবিশেষ। এশিয়ান ক্রিকেট কাউন্সিলের পরিচালনায় এ প্রতিযোগিতা অনুষ্ঠিত হয়। মূলতঃ এশিয়ার টেস্ট ক্রিকেট বহির্ভূত দেশের জাতীয় দলগুলো এসিসি ট্রফিতে অংশ নেয়। ১৯৯৬ থেকে ২০১২ সাল পর্যন্ত দ্বি-বার্ষিকভিত্তিতে এ প্রতিযোগিতার আয়োজন করা হয়। পরবর্তীতে তৃতীয় বিভাগ হিসেবে পরিচিত এসিসি প্রিমিয়ার লীগ এর স্থলাভিষিক্ত হয়। সাম্প্রতিককালে ২০১২ সালে সংযুক্ত আরব আমিরাতে এসিসি ট্রফি প্রতিযোগিতা অনুষ্ঠিত হয়েছে। বর্তমান চ্যাম্পিয়ন হিসেবে রয়েছে নেপাল ও সংযুক্ত আরব আমিরাত ক্রিকেট দল। ২০০০ ও ২০০৬ সালের প্রতিযোগিতার শিরোপা বিজয়ী দল একদিনের আন্তর্জাতিকের মর্যাদা পায় ও এশিয়া কাপে খেলার যোগ্যতা অর্জন করে।


title: অন্নদা সরকারি উচ্চ বিদ্যালয়

text: অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার একটি উচ্চ বিদ্যালয়। ১৮৭৫ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষা প্রতিষ্ঠান।


title: অন্নদা সরকারি উচ্চ বিদ্যালয়

text: অন্নদা সরকারী উচ্চ বিদ্যালয় বাংলাদেশের ব্রাহ্মণবাড়িয়া জেলার ব্রাহ্মণবাড়িয়া পৌরসভায় অবস্থিত। ঐতিহ্যবাহী এ বিদ্যালয়টি ব্রাহ্মনবাড়িয়া শহরের প্রাণকেন্দ্রে অবস্থিত।


title: অন্নদা সরকারি উচ্চ বিদ্যালয়

text: ১৮৭৫ সালে প্রতিষ্ঠিত এই বিদ্যালয়টির নামকরণ করা হয় রাজা রায় বাহাদুর অন্নদা প্রসাদ এর নাম অনুসারে।


title: অন্নদা সরকারি উচ্চ বিদ্যালয়

text: বিদ্যালয়টি কুমিল্লা শিক্ষা বোর্ডের অধিনে পরিচালিত। বিদ্যালয়টির একটি সুবিশাল মাঠ,একটি বাস্কেটবল খেলার মাঠ, দুটি মসজিদ, একটি আধুনিক পাঠাগার, একটি বডিং এবং একটি জিমনেসিয়াম আছে। বিদ্যালয়টি সেই ১৮৭৫ সাল থেকে ব্রাহ্মণবাড়িয়ার ছেলেদের শিক্ষা প্রদান করে আসছে।শিক্ষার মান এবং ফলাফল বিচারে এটি ব্রাহ্মানবাড়িয়ার অন্য যে কোন বিদ্যালয় থেকে অনেক গুন এগিয়ে। এই বিদ্যালয় হতে পাশ করা অনেক শিক্ষার্থী দেশ ও বিদেশে সনামধন্য অনেক উচ্চ শিক্ষা প্রতিষ্ঠানে অধ্যায়নরত আছে। অনেকে দেশের বিভিন্ন সেবা মূলক কাজে নিয়োজিত আছেন।


title: অন্নদা সরকারি উচ্চ বিদ্যালয়

text: ৭.৩৮ একর এলাকা জুড়ে হলুদাভ একতলা বিশিষ্ট প্রশাসনিক ভবন (১৮৭৫ সালে চুন-সুড়কির নির্মিত)একটি ত্রিতল ভবন ,তিনটি দ্বিতল ভবন ,টিনসেটের হলরুম, বিজ্ঞান ভবন,সমৃদ্দ গ্রন্থাগার, কম্পিউটার ল্যাব , জিমনেসিয়াম,বিরাট খেলার মাঠ,মসজিদ,পুকুর ও ছাত্রাবাসসহ প্রাকৃতিক সৌন্দর্যে ভরপুর এক মনোরম পরিবেশে অন্নদা সরকারি উচ্চ বিদ্যালয়ের অবস্থিত। ২০১০ সালে বিদ্যালয়ে দুটো শিফ্‌ট চালু হয়। বর্তমানে অর্থাৎ ২০১৩ শিক্ষাবর্ষে ১ম হতে ১০ম শ্রেণী পর্যন্ত ২০৬০ জন শিক্ষার্থী এই বিদ্যালয়ে অধ্যয়ন করছে।


title: ভ্যান্টাব্ল্যাক

text: ভ্যান্টাব্ল্যাক কার্বন ন্যানোটিউব এর তৈরী পদার্থ এবং এখন পর্যন্ত জানা সবচেয়ে কালো পদার্থ। এটি দৃশ্যমান আলোর ৯৯.৯৬৫% পর্যন্ত শোষণ করতে পারে।


title: ভ্যান্টাব্ল্যাক

text: এর ইংরেজি নামের "VANTA" (ভ্যান্টা) অংশটি একটি সংক্ষিপ্ত শব্দ; যা এসেছে 'Vertically'-এর V, 'Aligned'-এর A, 'Nano'-এর N, 'Tube'-এর T এবং 'Arrays'-এর A থেকে। এই 'Vanta' শব্দের সাথে বর্ণের গুণ যুক্ত করে এটির নামকরণ করা হয়েছে 'ভ্যান্টাব্ল্যাক'(Vantablack)।


title: ভ্যান্টাব্ল্যাক

text: == আবিষ্কারের ইতিহাস ==


title: ভ্যান্টাব্ল্যাক

text: এই বস্তুটির কার্যকারিতাও অনেক। টেলিস্কোপের সেন্সিটিভিটি বাড়ানোর কাজে বা মিলিটারি অস্ত্র, সরঞ্জাম শত্রু পক্ষ থেকে অদৃশ্য রাখতে এই বস্তুটি ব্যবহার করা যেতে পারে।


title: ভ্যান্টাব্ল্যাক

text: একটি ব্রিটিশ ন্যানোটেক কোম্পানি কার্বন ন্যানোটিউব ব্যবহার করে এই বস্তু তৈরী করে। কার্বন ন্যানোটিউবের উলম্ব এই সজ্জা এলুমিনিয়াম ফয়েল শিটের উপর তৈরী করে প্রস্তুত করা হয় এই ভ্যান্টাব্ল্যাক।


title: ঢাকা-১৬

text: ঢাকা -১৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৯নং আসন।


title: ঢাকা-১৬

text: ঢাকা-১৬ আসনটি ঢাকা উত্তর সিটি কর্পোরেশনের ২, ৩, ৫ ও ৬ নং ওয়ার্ড নিয়ে গঠিত।


title: ঢাকা-১৬

text: ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়।


title: খামার

text: খামার বলতে এমন একটি স্থাপনাকে বুঝানো হয় যেখানে কৃত্রিম ভাবে যেকোন উদ্ভিদ বা প্রাণীর প্রতিপালন ও রক্ষণাবেক্ষণের মাধ্যমে বাণিজ্যিক উদ্দেশ্য সাধন করা হয়। সাধারণত: গবাদী পশু এবং কিছু বাণিজ্যিক উদ্ভিদ ও প্রাণী এই প্রক্রিয়ায় উৎপাদন ও বিপনন করা হয়।


title: খামার

text: বিশ্ব ব্যাপীই খামার প্রক্রিয়ায় পণ্য উৎপাদন ও বিপণন কার্য সম্পাদিত হয়। বিভিন্ন অঞ্চল ভিত্তিক এই প্রক্রিয়াটি ভিন্ন ভিন্ন হয়ঃ


title: খামার

text: যুক্তরাষ্ট্র এবং কানাডাতে গম, বার্লি, ভুট্টা প্রভৃতি চাষ করা হয় খামার প্রক্রিয়ায়। এছাড়াও গবাদী পশু, বিশেষত: গরু এবং শুয়োর পালন করা হয়।


title: খামার

text: কৃষিভিত্তিক সমাজ ব্যবস্থা বলে বাংলাদেশে বিভিন্ন ধরণের খামার গড়ে উঠেছে; যেমন: ডেইরি খামার রয়েছে ৪৭,৭১০টি, পোলট্রি খামার, হাঁসের খামার, ঘুঘুর খামার, কুমিরের খামার, মৌমাছির খামার, মৎস্য খামার, কাঁকড়ার খামার, ঝিনুকের খামার, হরিণের খামার, প্রভৃতি রয়েছে।


title: সভাপতি মাও সে-তুঙের উদ্ধৃতি

text: সভাপতি মাও সে-তুঙের উদ্ধৃতি (), () হচ্ছে ১৯৬৪ থেকে ১৯৭৬ সাল পর্যন্ত প্রকাশিত এবং সাংস্কৃতিক বিপ্লবের সময় বহুল প্রচারিত চীনের কমিউনিস্ট পার্টির সভাপতি মাও সেতুঙের লেখা ও বক্তৃতা থেকে নির্বাচিত বিবৃতি। সবচেয়ে জনপ্রিয় সংস্করণটি ছিলো ছোট আকারে ছাপানো সহজে বহনযোগ্য এবং অবশ্যই উজ্জ্বল লাল রঙে বাঁধাই করা। বইটি পাশ্চাত্যে ছোট লাল বই নামে সাধারণভাবে পরিচিতি পায়। এটিকে বিবেচনা করা হয় ইতিহাসের সবচেয়ে বেশি সংখ্যায় ছাপানো বই হিসেবে।


title: সভাপতি মাও সে-তুঙের উদ্ধৃতি

text: সভাপতি মাও সে-তুঙের উদ্ধৃতি মূলত একটি অনুপ্রেরণীয় রাজনৈতিক ও সামরিক দলিল হিসেবে পিএলএ ডেইলি (পিপলস লিবারেশন আর্মি ডেইলি) এর একটি অফিস দ্বারা সংকলিত হয়েছিল। প্রাথমিক প্রকাশনায় চীনা কমিউনিস্ট পার্টির চেয়ারম্যানের ২৩টি বিষয় যুক্ত করে ২০০ নির্বাচিত উদ্ধৃতি দিয়ে বইটি তৈরি হয়। এটা প্রথম ৫ জানুয়ারি ১৯৬৪ সালে একটি সম্মেলনের প্রতিনিধিদের দেওয়া হয়েছিল এবং তাঁদেরকে মন্তব্য করতে বলা হয়েছিলো। প্রতিনিধিদের এবং বইয়ের সংকলকদের মতামতের উপর নির্ভর করে, ২৫টি বিষয়ে ২৬৭টি উদ্ধৃতিতে উন্নীত করা হয়, এবং একটি সাধারণ শিরোনাম সভাপতি মাও সে-তুঙের উদ্ধৃতি করা হয়।


title: সভাপতি মাও সে-তুঙের উদ্ধৃতি

text: অপরপক্ষে, মাও রচিত অন্যান্য গ্রন্থের মুদ্রণ ছিল একই সময়ে খুব বেশি পরিমাণে, যদিও এই সংস্করণে সভাপতি মাও সে-তুঙের উদ্ধৃতি অসংখ্য সংখ্যায় উত্পাদিত হয় নি। অন্যান্য গ্রন্থগুলো ছিলো "মাও সেতুং-এর রচনাবলী", চার খন্ড, ১৪টি ভাষায় ২,৮৭৫ মিলিয়ন কপি, "মাও সে তুং এর নির্বাচিত প্রবন্ধ", (বিভিন্ন সংস্করণে মোট ২৫২ মিলিয়ন কপি) "একক নিবন্ধ বই", এবং "কবিতার বই"।


title: সভাপতি মাও সে-তুঙের উদ্ধৃতি

text: ১৯৬৬ সালে চীনের কমিউনিস্ট পার্টির প্রচারণা বিভাগ "সভাপতি মাও সে-তুঙের উদ্ধৃতি" রপ্তানির অনুমতি দেয়। বিদেশি প্রয়োজন মেটাতে, চীনা বিদেশি ভাষা প্রেস-এর সম্পাদকগণ অবস্থার প্রয়োজনীয় পুনঃপাঠ গ্রহণ করে। তাঁরা ১৬ ডিসেম্বর, ১৯৬৬ তে প্রদত্ত লিন পিয়াও স্বাক্ষরিত একটি "দ্বিতীয় সংস্করণের মুখবন্ধ" যুক্ত করে। শেষ পৃষ্ঠায়, তাঁরা প্রকাশকের নাম হিসেবে আইএসবিএন ছাড়া (PLA General Political Department)-এর নাম যুক্ত করে, যার ছাপা এবং সরবরাহকারী ছিলো (উভয়ই সিনহুয়া বুকস্টোর), এবং যুক্ত করে প্রকাশনার বছর।


title: সভাপতি মাও সে-তুঙের উদ্ধৃতি

text: ১৯৬৭ সালের মে মাসের ভেতরে, ব্রিটেন, ফ্রান্স, স্পেন, জাপান, সোভিয়েত ইউনিয়ন, জার্মানি, ইটালি, নেপাল, ইন্দোনেশিয়া, বার্মা, ইরান, আরব এবং আফ্রিকানসহ ১১৭টি দেশের বিভিন্ন এলাকার বইয়ের দোকানে মাওয়ের "উদ্ধৃতি" সরবরাহ করা হয়।


title: ঢাকা-১৭

text: ঢাকা-১৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহের অবস্থিত জাতীয় সংসদের ১৯০ নং আসন। এ আসনের বর্তমান সংসদ সদস্য হলেন এস এম আবুল কালাম আজাদ।


title: ঢাকা-১৭

text: ঢাকা-১৭ আসনটি ঢাকা উত্তর সিটি কর্পোরেশনের ১৫, ১৮, ১৯ ও ২০ ওয়ার্ড এবং ঢাকা ক্যান্টনমেন্ট থানার ক্যান্টনমেন্ট এলাকা নিয়ে গঠিত।


title: ঢাকা-১৭

text: ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের অষ্টম জাতীয় সংসদ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাঁড়ায়।


title: কাশফুল

text: কাশফুল একধরনের ঘাসজাতীয় জলজ উদ্ভিদ। এর বৈজ্ঞানিক নাম Saccharum spontaneum (, )। এরা উচ্চতায় সাধারনত ৩ মিটার পর্যন্ত লম্বা হয়। নদীর তীরে ফুলফোটা শ্বেতশুভ্র কাশবন দেখতে খুবই সুন্দর।


title: কাশফুল

text: কাশফুল মূলত ছন গোত্রীয় এক ধরনের ঘাস। নদীর ধার, জলাভূমি, চরাঞ্চল, শুকনো রুক্ষ এলাকা, পাহাড় কিংবা গ্রামের কোনো উঁচু জায়গায় কাশের ঝাড় বেড়ে ওঠে। তবে নদীর তীরেই এদের বেশি জন্মাতে দেখা যায়। এর কারণ হল নদীর তীরে পলিমাটির আস্তর থাকে এবং এই মাটিতে কাশের মূল সহজে সম্প্রসারিত হতে পারে। শরত ঋতুতে সাদা ধবধবে কাশফুল ফোঁটে। বাংলাদেশের সব অঞ্চলেই কাশফুল দেখতে পাওয়া যায়। কাশফুল পালকের মতো নরম এবং রঙ ধবদবে সাদা। গাছটির চিরল পাতার দুই পাশ খুবই ধারালো।


title: কাশফুল

text: কাশফুলের বেশ কিছু ঔষধি গুণ রয়েছে। যেমন- পিত্তথলিতে পাথর হলে নিয়মিত গাছের মূলসহ অন্যান্য উপাদান দিয়ে ওষুধ তৈরি করে পান করলে পিত্তথলির পাথর দূর হয়। কাশমূল বেটে চন্দনের মতো নিয়মিত গায়ে মাখলে গায়ের দুর্গন্ধ দূর হয়। এছাড়াও শরীরে ব্যথানাশক ফোঁড়ার চিকিৎসায় কাশের মূল ব্যবহৃত হয়।


title: কাশফুল

text: সাহিত্যে কাশফুলের কথা এসেছে নানাভাবে। রবীন্দ্রনাথ প্রাচীন গ্রন্থ ‘কুশজাতক’ কাহিনী অবলম্বন করে ‘শাপমোচন’ নৃত্যনাট্য রচনা করেছেন। কাশফুল মনের কালিমা দূর করে। শুভ্রতা অর্থে ভয় দূর করে শান্তির বার্তা বয়ে আনে। শুভ কাজে কাশফুলের পাতা বা ফুল ব্যবহার করা হয়।


title: কাশফুল

text: প্রাগৈতিহাসিককাল থেকে বাংলাদেশ ও এর পার্শ্ববর্তী অঞ্চলে কাশফুল ছিল। কাশফুলের অন্য একটি প্রজাতির নাম কুশ। এরা দেখতে প্রায় কাশফুলের মতোই। সনাতন ধর্মাবলম্বীদের পবিত্র ধর্মগ্রন্থ ‘পুরাণ’-এ কুশের স্থান খুব উঁচুতে। গ্রামের বাড়ি বা পুকুর পাড়ে ইচ্ছা করলে কাশফুল লাগান যেতে পারে। তবে সে ক্ষেত্রে কিছুটা ঠাণ্ডা ও বালু মিশ্রিত স্থান বেছে নিতে হবে।


title: ঢাকা-১৮

text: ঢাকা-১৮ হলো বাংলাদেশের জাতীয় সংসদের ৩০০টি নির্বাচনী এলাকার মধ্যে একটি। এটি ঢাকা শহরে অবস্থিত জাতীয় সংসদের ১৯১নং আসন।


title: ঢাকা-১৮

text: ঢাকা-১৮ আসনটি ঢাকা উত্তর সিটি কর্পোরেশনের ১ ও ১৭ নং ওয়ার্ড এবং দক্ষিণখান, খিলক্ষেত, তুরাগ, উত্তরা এবং উত্তরখান থানার এলাকা নিয়ে গঠিত।


title: ঢাকা-১৮

text: ২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়।


title: বৌদ্ধ দর্শন

text: বৌদ্ধ দর্শন হল ত্রিপিটক ও আগমে লিপিবদ্ধ গৌতম বুদ্ধের উপদেশের বিস্তারিত ব্যাখ্যা। এই দর্শনের মূল উপজীব্য হল ধর্মের বাস্তব রূপটি প্রকাশ করা। বৌদ্ধ দর্শনে ধারণাগুলির স্বরূপ আলোচনার পর পুনরায় বৌদ্ধ মধ্যপন্থায় ফিরে আসার প্রবণতাটি বার বার আলোচিত হয়েছে।


title: বৌদ্ধ দর্শন

text: প্রাচীন বৌদ্ধধর্ম অধিবিদ্যা, প্রপঞ্চবিজ্ঞান, নীতিবিজ্ঞান ও জ্ঞানতত্ত্বের অনুমান-ভিত্তিক ধারণাগুলি এড়িয়ে গিয়ে আয়তনের পরীক্ষামূলক প্রমাণের ভিত্তিতে দর্শনতত্ত্ব গড়ে তুলেছিল।


title: বৌদ্ধ দর্শন

text: তা সত্ত্বেও, বৌদ্ধ পণ্ডিতরা পরবর্তীকালে তত্ত্ববিদ্যা ও অধিবিদ্যা-সংক্রান্ত বিষয়গুলির উত্থাপন করেছিলেন। বৌদ্ধ দর্শনের নির্দিষ্ট কয়েকটি বক্তব্য প্রায়শই বিভিন্ন বৌদ্ধ সম্প্রদায়গুলির মধ্যে বিবাদের কারণ হয়ে দাঁড়িয়েছে। এই বিস্তারিত ব্যাখ্যাসমূহ ও বিবাদ থেকেই অভিধর্মের প্রাচীন বৌদ্ধধর্মের বিভিন্ন সম্প্রদায়, মহাযান শাখা এবং প্রজ্ঞাপারমিতা, মধ্যমক, বুদ্ধ-প্রকৃতি ও যোগাচার প্রভৃতি শাখার উৎপত্তি ঘটে।


title: আলেহান্দ্রো হোদোরফ্‌স্কি

text: আলেহান্দ্রো হোদোরফ্‌স্কি প্রুলানস্কি (; জন্ম: ১৭ ফেব্রুয়ারি, ১৯২৯) একজন চিলীয় চলচ্চিত্র এবং নাট্য পরিচালক, নাট্যকার, অভিনেতা, লেখক, কবি, সঙ্গীতজ্ঞ, কমিক বই লেখক এবং আধ্যাত্মিক গুরু। তিনি বিশেষভাবে পরিচিতি লাভ করেছেন তার অগ্রবর্তী চলচ্চিত্র নির্মানের কারণে। বিশেষ করে "হলি মাউন্টেন" "এল টপো (গাধা)" ও "দ্য ড্যাঞ্চ অব রিয়েলিটি" প্রভৃতি সিনেমা নির্মানের জন্য তিনি সমাদৃত হয়েছেন।


title: আলেহান্দ্রো হোদোরফ্‌স্কি

text: হোদোরফ্‌স্কি উক্রেনিয়ান-ইহুদি পরিবারে জন্ম গ্রহণ করেন চিলিতে। অসুখী ও বিচ্ছিন্ন জীবনযাপনের অভিজ্ঞতার ভেতর দিয়ে কৈশোর অতিক্রম করেন, যার ফলশ্রুতিতে কবিতা লেখা ও পড়ার প্রতি তার এক বিশেষ টান তৈরি হয়। কলেজ থেকে বিচ্ছিন্ন হয়ে তিনি থিয়েটারে কাজ শুরু করেন। থিয়েটারে তিনি মূলত মূকাভিনয় করতেন। ১৯৪৭ সালে প্রতিষ্ঠা করেন নিজের নাট্যদল টিত্রো মিমিকো এবং ১৯৫০ এর ভেতরে পাড়ি জমান প্যারিস।


title: আলেহান্দ্রো হোদোরফ্‌স্কি

text: ফ্রান্সের প্যারিসে হোদোরফ্‌স্কি মেমে অধ্যয়ন শুরু করেন Étienne Decroux'র সাথে এবং পরবর্তীতে তিনি মার্সেল মারক্যু'র দলে যোগদান করেন যিনি ছিলেন Étienne Decroux'র ছাত্র।


title: দত্তনগর কৃষি খামার

text: দত্তনগর কৃষি খামার ঝিনাইদহের মহেশপুর উপজেলা এবং চুয়াডাঙ্গার জীবননগর উপজেলায় অবস্থিত দত্তনগরের হেমেন্দ্র নাথ দত্তের সবজি খামারটি এশিয়ার বৃহৎ কৃষি খামারগুলোর অন্যতম। ১৯৪০ সালে হেমেন্দ্র নাথ দত্তের খামারটি প্রায় তিন হাজার (৩০০০) একর জমির উপর এ খামারটি প্রতিষ্ঠিত।


title: দত্তনগর কৃষি খামার

text: দত্তনগর এ বিশাল খামারের আওতায় ৫টি ফার্ম আছে। সেগুলো হচ্ছে গোকুলনগর, পাতিলা, মথুরা, খড়িঞ্চা এবং কুশডাঙ্গা। ফার্মগুলোর মোট জমির পরিমাণ দু’হাজার ৭৩৭ একর। আবাদী জমির পরিমাণ প্রায় আড়াই হাজার একর। নীচু জমি আছে ৬শ’একর এবং বিল এলাকা আছে ২শ’একরের উপর। ১৯৪৭ সালে ভারত বিভাগের পর এইচ দত্ত দত্তনগর খামার ছেড়ে কলকাতায় চলে যান। ম্যানেজার ও কর্মচারিরা খামার দেখাশুনা করতে থাকেন। ১৯৪৮ সালে তৎকালীন পাকিস্তান সরকার দত্তনগর খামার অধিগ্রহণ করে এবং কৃষি বিভাগের উপর পরিচালনার দায়িত্ব অর্পণ করা হয়। ১৯৬২ সালে ফার্মের যাবতীয় সম্পত্তি কৃষি উন্নয়ন করপোরেশনের কাছে হস্তান্তর করা হয়। বিএডিসি বিভিন্ন শস্য বীজ উৎপাদনে খামারটি কাজে লাগায়। অফিস, বাসভবনসহ নানান স্থাপনা নির্মাণ করা হয়। সেচের জন্য বসানো হয় গভীর ও অগভীর নলকূপ। আর ক্ষেতে পানি সরবরাহের জন্য পাকা ড্রেন নির্মাণ করা হয়। আগে শ্রমিক দিয়ে শস্য কর্তন ও মাড়াই করা হতো। এখন বড় বড় মেশিনের সাহায্যে ফসল কাটা ও মাড়াই করা হয়। সেচের জন্য ৩৬টি গভীর, ১৩টি অগভীর এবং ১০টি পাওয়ার পাম্প


title: দত্তনগর কৃষি খামার

text: ঝিনাইদহের মহেশপুর উপজেলার স্বরুপপুর ইউনিয়নে অবস্থিত।


title: দত্তনগর কৃষি খামার

text: গ্রামঃ দত্তনগর, থানা+পোষ্টঃ মহেশপুর উপজেলা, জেলাঃ ঝিনাইদহ।


title: দত্তনগর কৃষি খামার

text: আজ থেকে প্রায় ৭৭ বছর আগে কলকাতার বিশিষ্ট ঠিকাদার হেমেন্দ্র নাথ দত্ত এ বিশাল কৃষি খামার স্থাপন করেন। তিনি দ্বিতীয় বিশ্বযুদ্ধের সময় ব্রিটিশ সেনা বাহিনীর রসদ সরবরাহকারি ঠিকাদার ছিলেন। তিনি সেনাবাহিনীর জন্য সবজি সরবরাহের ঠিকাদারি লাভ করেন। তাজা সবজি উৎপাদনের জন্য নিজ গ্রাম দত্তনগরে এ বিশাল কৃষি খামার গড়ে তুলেন। ১৯৪০ সালে এ এলাকা ছিল যোগাযোগ বিচ্ছিন্ন নিভৃত পল্লী। সড়ক ছিল না। রেলপথে দর্শনা স্টেশনে সবজি বহন করে নিয়ে কলকাতায় পাঠানোও ছিল দুরূহ ব্যাপার। দীর্ঘ সময় লাগায় পচে যেত। তিনি দত্তনগরে হেলিপ্যাড স্থাপন করেন। প্রতিদিন হেলিকপ্টারযোগে টাটকা শাক-সবজি কলকাতায় সরবরাহ করে তিনি প্রচুর লাভ করতেন। খামারের কলেবরও বৃদ্ধি করেন।


title: দত্তনগর কৃষি খামার

text: ব্রিটিশ শাসনকালে দত্ত নামের একজন ব্রিটিশ নাগরিক চাষ শুরু করেন এলাকার কিছু মানুষের সাহায্যে। ব্রিটিশ এর নাম অনুসারে এলাকার নাম দত্তনগর করা হয়।


title: দত্তনগর কৃষি খামার

text: "যেভাবে যেতে হবে"


title: দত্তনগর কৃষি খামার

text: * জেলা শহর ঝিনাইদহ বাস স্ট্যান্ড থেকে বাসযোগে কালীগঞ্জ বাসস্ট্যান্ডে আসতে হবে তারপর পুনঃরায় বাসযোগে মহেশপুর বাসস্ট্যান্ডে নেমে বাসযোগে/রিক্সা ভ্যান/সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।


title: দত্তনগর কৃষি খামার

text: * জেলা শহর ঝিনাইদহ বাস স্ট্যান্ড থেকে বাসযোগে জীবননগর বাসস্ট্যান্ডে নেমে বাসযোগে অথবা সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।


title: সালমান খান অভিনীত চলচ্চিত্রের তালিকা

text: সালমান খান হলেন একজন ভারতীয় চলচ্চিত্র অভিনেতা যিনি প্রধানত বলিউডের চলচ্চিত্রে অভিনয় করে থাকেন। তিনি ১৯৮৯ সালের পারিবারিক ঘরানার নাটকীয় চলচ্চিত্র "বিবি হো তে এইসি"-তে সহ-তারকা হিসেবে অভিনয়ের মাধ্যমে চলচ্চিত্র অঙ্গনে প্রবেশ করেন। পরবর্তীতে তিনি সুরাজ ভরজাত্যার রোমাঞ্চকর ব্লকবাস্টার চলচ্চিত্র "ম্যায়নে প্যায়ার কিয়া"-তে অভিনয়ের মাধ্যমে চিত্রনায়ক হিসেবে আত্মপ্রকাশ করেন; যার স্বীকৃতিস্বরুপ তিনি ফিল্মফেয়ার পুরস্কার শ্রেষ্ঠ নবাগত চিত্রনায়ক পুরষ্কারে জিতে নেন। ১৯৯০ দশকের শুরুর দিকে, তিনি অ্যাকশনধর্মী নাটকীয় চলচ্চিত্র যেমন: "" (১৯৯০), অ্যাকশনধর্মী চলচ্চিত্র "পাত্থর কে ফুল" (১৯৯১), এবং রোমাঞ্চকর চলচ্চিত্র "স্বজন" (১৯৯১) অসাধারণ অভিনয় করেন। এই সকল চলচ্চিত্রগুলি ব্যবসায়িক দিক সাফল্য অর্জন করে। যাহোক উক্ত সময়ে তার মুক্তিপ্রাপ্ত অন্যান্য চলচ্চিত্রসমূহ যেমন: "সূর্যবাশি" (১৯৯২), "জাগরুতি" (১৯৯২), এবং "দিল তেরা আশিক" (১৯৯৩), বাণিজ্যিকভাবে বক্স অফিসে ব্যর্থ হয়, যার ফলে অভিনয় জীবনে কিছুটা ভাটা পড়ে।


title: সালমান খান অভিনীত চলচ্চিত্রের তালিকা

text: ১৯৯৪ সালে বরজাত্য পরিচালিত পারিবারিক ঘরানার নাটকীয় "হাম আপকে হ্যায় কন" চলচ্চিত্রে অসাধারণ অভিনয়ের মাধ্যমে দর্শক জনপ্রিয়তা লাভ করেন; যার ফলে চলচ্চিত্রটি উক্ত সময়ের বলিউডের সর্বোচ্চ ব্যবসাসফল চলচ্চিত্র হিসেবে অন্যতম একটি যায়গায় প্রতিষ্ঠিত করে নেয়। একই বছরে, তিনি আমির খান এর সাথে কমেডী চলচ্চিত্র" আন্দাজ আপনা আপনা", যে অবশ্য বক্স অফিসে ব্যবসা করতে ব্যর্থ হয়। এরপর তিনি শাহরুখ খানের সাথে রাকেশ রোশানের নাটকীয় থ্রিলার করণ অর্জুন (১৯৯৫) কাজ করেন, যা বছরের দ্বিতীয় সর্বোচ্চ ব্যবসাসফল হিন্দি চলচ্চিত্র হিসেবে মর্যাদা লাভ করে। ১৯৯৬ সালে তার ৩টি চলচ্চিত্র প্রেক্ষাগৃহে মুক্তি দেওয়া হয় যেখানে গীতিনাট্য বিষয়ক "" এবং নাটকীয় চলচ্চিত্র "জীত" উল্লেখযোগ্য। পরবর্তী বছরে, ডেভিড ধাওয়ানের কমেডি চলচ্চিত্র যোধ্যায় দৈত চরিত্রে অভিনয় করেন। এরপর ১৯৯৮ সালে, তিনি সোহেল খানের "প্যায়ার কিয়া তো ডারনা ক্যা" এবং সংক্ষিপ্তভাবে রোমাঞ্চকর নাটকীয় চলচ্চিত্র "কুচ কুচ হোত হ্যায়" এ বিশেষ উপস্থিতি হিসেবে হাজির হন, যেখানে তার উভয় চলচ্চিত্র ১৯৯৮ সালে সর্বাধিক ব্যবসাসফল চলচ্চিত্র হিসেবে উপরের তালিকায় স্থান দখল করে। For the latter, he was awarded the Filmfare Award for Best Supporting Actor.


title: সামারস্লাম (২০১৫)

text: সামারস্লাম ২০১৫ ছিল ডাব্লিউডাব্লিউই কর্তৃক আয়োজিত পেশাদার কুস্তির প্রতি দর্শনে পরিশোধ মূলক (PPV) অনুষ্ঠান। ২০১৫ সালের ২৩ আগস্ট নিউ ইয়র্কের ব্রুকলিনের ব্রকলিন সেন্টারে অনুষ্টিত সামারস্লামের ঘটনাপঞ্জির কালানুক্রমিক অনুসারে এটা ২৮তম সামারস্লামের আয়োজন। ১৯৮৮, ১৯৮৯, ১৯৯১, ১৯৯৭, ১৯৯৮, ২০০২, এবং ২০০৭ সালের পর এটি অষ্টম সামারস্লামের আয়োজন, যেটি নিউ ইয়র্ক মেট্রোপলিটন এলাকায় আয়োজিত হয়েছে। আসলে ২৮ তম সামারস্লাম আইজোড সেন্টারে অনুষ্ঠিত হওয়ার কথা থাকলেও ২০১৫ সালের এপ্রিল মাসে এটি ব্রকলেই সেন্টারে স্থান্তর করা হয়। এটি প্রথম সামারস্লাম যেটি টানা চার ঘন্টা অনুষ্ঠিত হয়েছে। আগে শুধু চার ঘন্টা রেসেলম্যানিয়ার জন্য বরাদ্দ ছিল।


title: সামারস্লাম (২০১৫)

text: কোন প্রাক প্রদর্শন ছাড়া টানা দশটি ম্যাচ সামারস্লামে অনুষ্ঠিত হয়েছে। এই আয়োজনের প্রধান ম্যাচে ব্রক লেসনার দি আআন্ডারটেকারের মুখোমুখি হয়। ম্যাচে আন্ডারটেকার ট্যাপাউট করে আর ঘন্টা বাঁজে, কিন্তু রেফারি ট্যাপাউট দেখতে পেয়ে ছিল না ফলে ম্যাচ আবারো চলতে। তারপরে ব্রক লেসনারকে হারিয়ে দি আন্ডারটেকার বিজয়ী হয়।


title: সামারস্লাম (২০১৫)

text: ডাব্লিউডাব্লিউই এর প্রাথমিক টেলিভিশন অনুষ্ঠান র এবং এসম্যাকডাউনে পেশাদার কুস্তিগিরদের মধ্যে অতীতের শত্রুতার প্রতিশোধ নেওয়ার জন্য সামারস্লামে অংশগ্রহণ করেন। সেখানে কুস্তিগিররা নায়ক (ফেস) এবং খলনায়ক (হেল) এর চরিত্র ধারণ করেন।